Predstavljen katalog "Drvna industrija Bosne i Hercegovine" - WMTA\nWMTA > Aktuelnosti > Uncategorized > Predstavljen katalog “Drvna industrija Bosne i Hercegovine”\nPredstavljen katalog “Drvna industrija Bosne i Hercegovine”\nDrvna industrija u Bosni i Hercegovini i ove godine bilježi rast izvoza i značajan suficit u međunarodnoj robnoj razmjeni – izjavio je danas u Sarajevu predsjednik Asocijacije drvne industrije i šumarstva Vanjskotrgovinske komore BiH (VTKBiH) Suhad Ećo.\nU VTKBiH danas je predstavljen katalog “Drvna industrija Bosne i Hercegovine“ koji će omogućiti poslovnim partnerima da se na jednom mjestu informišu o značajnim firmama iz oblasti drvne industrije koje imaju ostvarene izvozne rezultate.\n“U katalogu se našla većina renomiranih, izvozno orijentisanih firmi koje su kvalitetno predstavile svoje proizvode na nivou evropskih i svjetskih trendova”, dodao je Ećo.\nSekretarka Asocijacije drvne industrije i šumarstva VTKBiH Selma Bašagić je kazala da je to peti katalog koji je VTKBiH izdala u posljednjih desetak godina koji je obuhvatio firme iz cijele BiH, te da je urađen uz podršku USAID-Sida FIRMA projekta.\n“Bez obzira na to što firme, njih 25, koje su predstavljene u ovom katalogu imaju svoje pojedinačne kataloge, mislim da ovaj zajednički katalog ima značaj, kako za drvnu industriju, tako i za te pojedinačne kompanije. Dosad smo imali više od osam hiljada primjeraka kataloga koji su distribuirani na međunarodnim sajmovima, mnogim delegacijama, institucijama i u nekim slučajevima to je bio prvi kontakt s našim firmama iz oblasti drvene industrije i saznanje da drvna industrija ima takve potencijale”, istakla je Bašagić.\nNavela je da katalog sadrži i spisak od oko 200 kompanija iz svih oblasti drvne industrije, te da su u katalogu najviše zastupljeni proizvođači namještaja, građevinske stolarije, montažne drvene gradnje, podova i ploča.\nGovoreći o sanaciji bh. drvne industrije nakon poplava u maju ove godine, Ećo je kazao da su neke firme uspjele da obnove pogone i nastave proizvodne procese, dok se ostale još suočavaju sa štetama prouzrokovanim poplavama. Informacije s terena, kako je dodao, ukazuju da pomoć proizvođačima sporo pristiže.\n“Na objavljeni poziv VTKBiH prijavilo se stotinjak firmi. Ovih dana trebale bi biti kompletirane procjene i informacije o tome koliko je firmi poplavljeno i kolike su nastale štete”, dodao je Ećo.


Ratari očekuju regres - Bizlife.rs\nRatari očekuju regres\n18:38 Kotor Varoš, 26/10/2011\nKiša koja je pala na području Kotor Varoši nakon dužeg sušnog perioda je dobro došla, ali nije znatnije poboljšala uslove za jesenje poljoprivredne radove – saopštila je opštinska poljoprivredna služba.\nPrema rečima savetodavca u Službi Saše Višnjića, obrada zemljišta je zbog dugotrajne suše i dalje otežana, pa je neizvesno da li će ratari uspeti da zaseju pšenicu u optimalnom roku. Za setvu pšenice poljoprivredne apoteke na području opštine su isporučile poljoprivrednicima više od deset tona semena, uglavnom novosadskih sorti.\nOsim otežane pripreme zemljišta, kotorvaroški zemljoradnici su suočeni sa nedostatkom sredstava za nabavku dizel goriva, semena i đubriva, što za posledicu ima znatno smanjeno interesovanje za setvu pšenicu u poslednjih nekoliko godina.\nPoljoprivrednici se obraćaju opštinskoj službi za poljoprivredu sa zahtevom za regresiranje jesenje setve koje je najavljeno u visini od 250 maraka po hektaru nakon obavljene setve, što će biti poznato nakon objave pravilnika resornog ministarstva – rekao je Višnjić.\nBožo Vrljanović, zemljoradnik iz naselja Čelka, koji je uspeo da zasije pšenicom jedan hektar, kaže da bi mu kao i ostalim ratarima, s obzirom na skupu obradu, gorivo i repromaterijal, podsticaji dobro došli.\nVlada ukinula pečat i odobrila Pejpal


POVRATAK U EVROPU Ovacije srpskom treneru u Atini (VIDEO) - MaxBet Sport\nIvica Jovanović (Foto: Youtube.com/ΠΑΕ ΠΑΝΑΘΗΝΑΪΚΟΣ/ PANATHINAIKOS FC)\nMisija nije bila laka, ali je veoma uspešna. Malo je srpskih trenera koji doživljavaju ovacije u poslednje na otvorenoj sceni, ali u subotu uveče Ivica Jovanović je imao tu čast u Atini.\nARGENTINA: Od 21 igraju Tigre – Argentinos juniors, a u kladionici MaxBet je kvota na pobedu gostiju 2.60.\nNavijači Panatinaikosa su skandirali njegovo ime posle pobede nad Janjinom (4:0), a taj trijumf oznacio je povratak “zelenih” na evropsku scenu, posle punih pet godina i jeseni 2017. godine.\nNekada je PAO bio velika sila, ali odavno je pao u senku poslednjih godina daleko uspešnijeg Olimpijakosa, a prestigli su ga i PAOK, a onda i AEK. Uz brojne finansijske probleme su tonuli na tabeli domaćeg prvenstva. Srbin se pojavio kao spasilac, čovek koji je od APOEL-a svojevremeno napravio ozbiljnog učesnika Lige šampiona.\nRezultat sa Panatinaikosom nije baš u toj ravni, ali svakako jeste malo čudo za grčke okvire i pogotovo za navijače atinskog kluba, koji su već i zaboravili kako izgleda fudbalska sezona sa pobedama. Otud i skandiranje srpskom treneru na otvorenoj sceni, a Panatinaikos će igrati u kvalifikacijama za Ligu konferencije.\nMinimalac iz penala približio Totenhem Ligi šampiona (VIDEO)\nKompozitor fudbala! Ivica Osim – “Štraus” s Miljacke\nTagovi:FK PanatinaikosFudbalsko prvenstvo GrčkeIvica Jovanović\nDZJUBA RUSKIM MEDIJIMA: Gledaćete me u Beogradu! Poznat model po kom Rus stiže u Zvezdu


Halo Wars 2 uskoro u akciji - PLAY!\nHalo Wars 2 uskoro u akciji\nDen Ejub, direktor 343 Industries je objavio danas na svom Twitter nalogu da je Creative Assembly završio razvoj Halo Wars 2 i da je igra od danas otišla u “gold” fazu, tj da je počelo štampanje tvrdih verzija.\nNa slici se ne nalazi tim Creative Assembly-ja ali Den nije propustio priliku da ih pohvali, zahvali im se, i istakne kakvi su sjajni partneri bili od samog početka projekta.\nHalo Wars 2 će biti objavljen 21. februara za Xbox i PC, i ako kupite izdanje ove igre u Xbox Play Anywhere varijanti, možete koristiti igru na bilo kojoj od ove dve platforme. Dodatno, svi oni koji izdvoje 80$ i kupe Ultimativno izdanje ove igre, mogu da je igraju već od 17. februara u online izdanju.\nMicrosoft je objavio da ce THQ Nordic biti zadužen za izradu tvrde verzije igre, a da live-beta Halo Wars 2 počinje 20. januara 2017.\nRelated Items:343 industries, Creative Assembly, Halo, Halo Wars 2, Microsoft, Xbox


ObraÄ‡anje predsednika Srbije Aleksandra VuÄiÄ‡a posle sednice Saveta za nacionalnu bezbednost, sastanka sa ambasadorima Kvinte i sastanka sa predstavnicima Srba sa Kosova (Foto FoNet/Instagram predsednika Srbije)\nPredsednik Srbije Aleksandar Vučić je tokom obraćanja medijima rekao da su predstavnicima Srba sa KiM gotovo jednoglasno tražili da istupe iz svih prištinskih institucija, ali i da 435 policajaca na severu napusti regionalnu policiju.\nDodao je i da je o odluci Prištine obavestio ambasadore zemalja Kvinte od kojih, kako kaže, očekuje oštru osudu.\nNajavio je da će za izbore 3. aprila biti pripremljena posebna biračka mesta u susednim opštinama u centralnoj Srbiji, na kojima će moći da glasaju građani sa KiM.\nTakođe, dodaje, u narednim danima biće još sastanaka sa predstavnicima Srba sa KiM.\nNovinarima se nakon sednice za nacionalnu bezbednost obratio predsednik opštine Štrpce Dalibor Jevtić koji je kazao da je predlog Srba sa Kosova bio da izađu iz kosovskih institucija. Kazao je da se nedozvoljavanje glasanja na srpskim izborima ugrožavanje ljudskih prava Srbima na Kosovu.\n“Neko očigledno ima nameru da nas stavi u što teži položaj ali i da izazove reakciju, kako nas, tako i našu državu da stavi u još teži položaj u svetu”.\nJevtić je kazao da se nisu usaglasili sa predsednikom Republike Srbije ali da su se složili da jedino njemu i državi Srbiji veruju i da u tom kontekstu donesu zajedničku odluku koja nikoga u centralnoj Srbiji ne bi stavila u loš položaj.\n“Borićemo se demokratski i u petak ćemo imati mirne proteste na centralnom i severnom Kosovu sa porukom da ne želimo da nam niko uskraćuje osnovna ljudska prava i da ne želimo da budemo građani drugog reda”, kazao je Jevtić.\nOn je rekao da je položaj srpskog naroda neizdrživ.


Srbija uvodi besplatnu vakcinaciju protiv HPV za decu od 9 do 19 godina - 03.12.2021, Sputnik Srbija\nDržava o svom trošku uvodi vakcinaciju protiv humanog papiloma virusa (HPV), koji dovodi do malignih karcinoma grlića materice kod žena i penisa kod muškaraca... 03.12.2021, Sputnik Srbija\nŠkodrić je za Tanjug istakla da se uvođenjem te vakcine o trošku RFZO-a dobija značajna preventiva, odnosno sprečava se razvoj karcinoma materice i penisa kod dece koja budu primile vakcinu.Kaže da su, ukoliko se u tom uzrastu primi vakcina, rezultati odlični, posebno pod uslovom da nije došlo do prvog seksualnog odnosa."Ukoliko deca prime nakon 14 godina, ili pre navršene dvanaeste godine, ili ako je bio prvi seksualni kontakt i ukoliko je došlo do HPV infekcije, takođe će vakcina delovati, mada znatno manje. Ipak, efikasnost je najveća u periodu od 12 do 14 godina i ukoliko nije došlo do seksualnog kontakta", napominje Škodrić.Vakcina protiv HPV-a nije obavezna, već preporučena.Preporuka je, takođe, da žene vakcinu prime najkasnije do 45. godine, pojasnila je Škodrić.Posebno ističe to da je potrebno raditi na podizanju svesti kod dece i roditelja kada su u pitanju prvenstveno seksualno prenosive bolesti kao što je HPV."O ovome bi trebalo mnogo više da se priča, kako sa mladima tako i sa njihovim roditeljima jer moraju da imaju mnogo više informacija o HPV infekciji i razvoju malignih tumora. Konkretno ovaj virus se prenosi isključivo seksualnim putem, a prenosioci su i muškarci i žene iako postoji mišljenje da prenose samo muškarci. Takođe, maligni tumor mogu da dobiju i muškarci i žene", kazala je ona.Primanjem ove vakcine, poručuje Škodrić, sprečava se jedan od najčešćih maligniteta u ginekologiji i urologiji."Vakcina se, do četrnaeste godine dobija u dve doze a nakon četrnaeste u tri doze. Prva nulta doza, druga nakon dva meseca, a treća doza za uzrast preko 14 godina nakon šest meseci", zaključila je ona.\nDržava o svom trošku uvodi vakcinaciju protiv humanog papiloma virusa (HPV), koji dovodi do malignih karcinoma grlića materice kod žena i penisa kod muškaraca, i to za decu uzrasta od devet do 19 godina, rekla je direktorka Republičkog fonda za zdravstveno osiguranje Sanja Radojević Škodrić.\nŠkodrić je za Tanjug istakla da se uvođenjem te vakcine o trošku RFZO-a dobija značajna preventiva, odnosno sprečava se razvoj karcinoma materice i penisa kod dece koja budu primile vakcinu.\n"Iako je mnogo češći karcinom materice izazvan HPV infekcijom, ipak se i kod muškaraca može razviti karcinom penisa često u starijoj životnoj dobi i često zbog HPV infekcije. O trošku države mogu da se vakcinišu deca uzrasta od devet do 19 godina, ali je najidealniji period od 12 do 14 godina", objasnila je direktorka RFZO.\n"Ukoliko deca prime nakon 14 godina, ili pre navršene dvanaeste godine, ili ako je bio prvi seksualni kontakt i ukoliko je došlo do HPV infekcije, takođe će vakcina delovati, mada znatno manje. Ipak, efikasnost je najveća u periodu od 12 do 14 godina i ukoliko nije došlo do seksualnog kontakta", napominje Škodrić.\nVakcina protiv HPV-a nije obavezna, već preporučena.\nPreporuka je, takođe, da žene vakcinu prime najkasnije do 45. godine, pojasnila je Škodrić.\n"Stručna literatura ukazuje na te godine, iako postoji infekcija već, svakako vakcina će da deluje. Često se postavlja i pitanje da li je potrebno testirati se na HPV pre primanja vakcine, i evo da kažem da vakcina ne zahteva prethodno testiranje", kaže Škodrić.\n"O ovome bi trebalo mnogo više da se priča, kako sa mladima tako i sa njihovim roditeljima jer moraju da imaju mnogo više informacija o HPV infekciji i razvoju malignih tumora. Konkretno ovaj virus se prenosi isključivo seksualnim putem, a prenosioci su i muškarci i žene iako postoji mišljenje da prenose samo muškarci. Takođe, maligni tumor mogu da dobiju i muškarci i žene", kazala je ona.\nPrimanjem ove vakcine, poručuje Škodrić, sprečava se jedan od najčešćih maligniteta u ginekologiji i urologiji.\n"Vakcina se, do četrnaeste godine dobija u dve doze a nakon četrnaeste u tri doze. Prva nulta doza, druga nakon dva meseca, a treća doza za uzrast preko 14 godina nakon šest meseci", zaključila je ona.


Nov krov, stolarija i zidovi za smederevski vrtić "Veseli cvetovi" - Društvena Odgovornost\nNovak Đoković fondacija doniraće 10,5 miliona dinara za radove na rekonstrukciji smederevskog vrtića “Veseli cvetovi”, koji u ovom času pohađa čak 345 mališana. Sporazumom o saradnji, koji su nedavno potpisali predstavnici fondacije, lokalne predškolske ustanove “Naša radost” i gradonačelnica Smedereva dr Jasna Avramović, predviđena je sanacija krova, zamena spoljne stolarije, kao i obrada zidova i plafona u ovom objektu.\n“Loše stanje krova i spoljne stolarije u objektu otežavaju održavanje temperature i smanjuju energetsku efikasnost, posebno u zimskim mesecima. Ovakva situacija otežava i ometa kvalitetan svakodnevni rad vaspitača i njihovih saradnika i boravak dece u ovom prostoru. Zbog toga mi je zadovoljstvo što smo danas potpisali sporazum koji je polazna tačka za zajednički rad na stvaranju boljih uslova za obrazovanje dece u vrtiću “Veseli cvetovi”,\nnavela je Džudža Jakovljević, dok je Jasna Avramović, gradonačelnica Smedereva, istakla da ovaj grad svake godine postaje sve bogatiji decom i da postoji potreba ne samo za adaptacijom postojećih, već i za izgradnjom novih vrtića.\n“Ovo nije prvi put da fondacija Novak Đoković sarađuje sa Smederevom. Novak Đoković posetio je smederevske vrtiće 2011. godine, nakon što je postao ambasador UNICEF-a, i to zbog dobrih programa inkluzije koje sprovode vrtići. Već naredne godine, fondacija je ponovo posetila Smederevo, i to zbog adaptacije objekta u selu Lipe”,\nrekla je gradonačelnica.\nMirjana Ćosić, direktorka predškolske ustanove “Naša radost” iz Smedereva zahvalila se fondaciji Novak Đoković na ovoj donaciji:\n“Donacija namenjena adaptaciji našeg vrtića “Veseli cvetovi” omogućiće kvalitetnije uslove za razvoj, odrastanje i učenje 345 devojčica i dečaka uzrasta od 1 do 6,5 godina koji pohađaju naše programe. Želimo da se zahvalimo fondaciji, u ime dece, njihovih porodica i zaposlenih u predškolskoj ustanovi “Naša radost””.\nProjekat rekonstrukcije vrtića “Veseli cvetovi” predložila je PU “Naša radost” na konkursu Novak Đoković fondacije za 2015/ 2016. Podsećamo da je u toku Konkurs za projekte za proširenje kapaciteta predškolskog obrazovanja, koje će fondacija realizovati u 2018. godini.


MIRKOVIĆ PROTIV SVIH | MEDIJA CENTAR BOR - Borski Info - centar - Gradjanska čitaonica Evropa\nZaratile političke stranke u Boru\nSaša Mirković, poznati estradni menadžer i potpredsednik Pokreta „Živim za Krajinu“ zaječarskog gradonačelnika Boška Ničića osuo je drvlje i kamenje na loklanoj TV „Sezam“ protiv istaknutih članova loklanog DSS, SPS i Vlaške dcemokratske stranke Srbije / VDSS / ne štedeći ni pojedince u DS . Optužio ih je za zapošljavanje rođaka i stranačkih prijatelja, zloupotrebe u nekim javnim preduzećima, ogroman minus od 500 miliona dinara u Toplani i još niz malverzacija uz koinstataciju „ da svi mi imamo putera na glavi“.\nIz DSS su reagovali konferencijom za medije na kojoj su za Mirkovića i njegov Pokret rekli da je “ destabilizirajući i rušilački faktor „ u opštini i da je sa njima više nemoguće deliti vlast i sarađivati.\n-Podržavamo bivše radnike Sportskog centra koji već treći dan u holu opštine štrajkuju glađu. Oni moraju da imaju prednost u svojoj firmi koja je nedavno likividrana i ponovo osnovana, jer tu rade godinama , a nekima je to osnovni izvor prihoda za celu porodicu. Zapošljavanje uglavnom članova Pokreta „Živim za Krajinu“ i rođaka novih rukovodilaca ne dolazi u obzir. Oni nas omalovažavaju i vređaju, ali mi smo za njih akademija nauka i oličenje ozbiljnosti i poštovanja- rekao je Rade Milovanović, predsednik DSS.\nDragan Veličković, DSS-ov direktor u JP za stambene usluge pokazao je verodostojne bankarske garancije za nabavku uglja podnoseći novinarima na uvid i prijave policiji i Javnom tužilaštvu. Veličković obaveštava Policijsku upravu da je dobio preteći anonimne poruke mobilnim telefonom, dok od Tužilaštva zahteva da ispita poslovanje u Toplani, Vodovodu i Komunalnom preduzeću kojima rukovode kadrovi Pokreta „Živim za Krajinu“.\n-Tek tada ćemo utvrditi ko uzima „masnu proviziju“ za nabavku ugljeva i još koje kakve rabote kako stoji u optužbi Saše Mirkovića – poručio je Dragan Veličković naglašavajući da u vreme kada je on, pre četiri godine, bio predsednik opštine nije bilo štrajkova glađu, niti se narod smrzavao u stanovima.\nNakon noćašnjeg prekida štrajka glađu 60 bivših radnika Sportskog centra, jutros su štrajkači ponovo blokirali opštinski hol i nastavili gladovanje. Od predsednika Skupštine opštine, Dragana Markovića / DSS / radikali i Pokret „Živim za Krajinu“ zahtevaju hitno sazivanje skupštinske sednice i usvajanje budžeta za 2010. Ukolioo se to i desi, aktuelna vlast, najverovatnije, neće imati potrebnu odborničku većinu, što bi značilo da je na pragu uvođenje Prinudne uprave.\nZapošljavaju kumove i strine\nNa spisku zaposlenih novog direktora Sportskog centra Saše Jonovića nalaze se najbliži srodnici poput kumova, strini, devojaka. Zahtevamo da se ponovo zaposle isključivo bivši radnici Sportskog centra / od ranijih 105, sada je potrebno 55 radnika / , da prvenstvo imaju radnici sa troje i više dece i da se poštuje stručnost i poznavanje posla – stoji u Saopštenju za javnost SPS.\nPrethodni članakSENA NAJBOLJI VOZAČ SVIH VREMENASledeći članakSVI RADNICI VRAĆENI NA POSAO


FoNet portal :: Pretraga / tagId=28587 / position=1\nTag: opozicija, Pogodaka: 227\nSpreman za kandidaturu\nPotpredsednik Narodne stranke Miroslav Aleksić izjavio je danas da je spreman da bude kandidat opozicije za predsednika Srbije ako "istraživanja pokažu da ima podršku".\nRejting odlučuje kandidata\nPotpredsednica Narodne stranke Sanda Rašković Ivić izjavila je danas da će kandidat opozicije za predsednika Srbije biti onaj ko prema istraživanjima javnog mnjenja bude najpopularniji i da je u toku merenje rejtinga više mogućih kandidata, a da veruje da će ime biti objavljeno krajem januara.\nSrbija ne može na dve stolice\nIzvestilac Evropskog parlamenta za Kosovo Viola fon Kramon objavila je danas na Tviteru da je "šokirana vestima o prisluškivanju ruskih opozicionih lidera u Beogradu i dostavljanje ruskoj obaveštajnoj službi".\nMađarski predsednik Janoš Ader raspisao je danas parlamentarne izbore za 3. april, kada će biti održan i referendum vezan za LGBT populaciju.\nIme kandidata oko Sretenja\nPotpredsednica Narodne stranke Sanda Rašković Ivić najavila je danas da će ime predsedničkog kandidata opozicije biti objavljeno sredinom februara, oko Sretenja, saopštila je ta partija.\nNevakcinisani samo u bolnicu?\nPortparol francuske vlade Gabrijel Atal optužio je u utorak opozicione poslanike da sprečavaju usvajanje neophodnih mera u borbi protiv pandemije virusa korona, nakon što je u ponedeljak kasno uveče parlament, zbog neprisustva vladine većine u dovoljnom broju, obustavio raspravu o uvođenju "vakcinalne propusnice" kojom bi nevakcinisanisanim Francuzima bilo dozvoljeno da uđu jedino u bolnice i druge medicinske ustanove.\nPouzdani saveznici i saborci\nNarodna stranka pozdravila je danas odluku Skupštine slobodne Srbije da nastupi na listi udružene opozicije, koju čini ta partija, Stranka slobode i pravde (SSP) i Demokratska stranka (DS).\nProjekat "Jadar" stoji\nPredsednik Srbije Aleksandar Vučić izjavio je da projekat “Jadar“ stoji i "neće se pomeriti", a da su oni koji najavljuju proteste i doveli tu firmu u Srbiju.


Niška televizija » URS nastavlja akciju merenja šećera\nObjavljeno 27.10.2013. 15:52\nTagovi: merenje secera, URS, zdravstveni odbor\nSvake nedelje na platou ispred parka Svetog Save, aktivistkinje zdravstvenog odbora opštine Medijana Ujedinjenih Regiona Srbije sprovode akciju preventivnih zdravstvenih pregleda. Pored kontrole krvnog pritiska i nivoa šećera u krvi, građani su mogi da dobiju i korisne savete o svom zdravlju od lekara i stručnih lica koja sprovode ovu akciju.\nPored šetnje po idealnom vremenu, naši sugrađani su ovog vikenda u parku Svetog Save mogli da prekontrolišu svoje zdravlje, zahvaljujući aktivistkinjama zdravstvenog odbora Ujedinjenih Regiona Srbije opštine Medijana.\nU zdravstvenom odboru Ujedinjenih Regiona Srbije opštine Medijana, nastaviće sa akcijom bazara zdravlja svake nedelje u parku Sveti Sava, sve dok vremenske prilike to dozvoljavaju, a tokom novombra biće organizovane i edukacije o prevenciji i očuvanju zdravlja .


korona virus vesti francuska monpelje salomon sambija nije u komi\nNovi, SARS-CoV-2 tip korona virusa, i dalje pravi mnogima ozbiljne zdravstvene probeleme, a među onima kojima je i život bio ugrožen je talentovani francuski fudbaler.\nLekari se i dalje bore za život 23-godišnjeg Salomona "Žuniora" Sambije, veznog igrača Monpeljea, ali imaju i dobru vest.\nNaime, on više nije na respiratoru, na koji je morao da bude priključen zbog naglog pogoršanja stanja usled Covid-19, teškog oboljenja pluća koje pomenuti virus može da izazove.\nSambija je prethodno morao da bude stavljen u medicinski indukovanu komu, kako bi se doktori lakše izborili sa zdravstvenom situacijom u kojoj se našao, ali su ga sada iz kome probudili.\n- Više nije u komi, nije ni na raspiratoru. Konačno može da diše sam i to su svakako dobre vesti. Naravno, dug je oporavak još pred njim, prenose francuski mediji reči Sambijinog menadžera.\nPodsetimo, Sambija je najpre u utorak odvežen u lokalnu kliniku, ali su u četvrtak morali da ga prebace u bolju, veću bolnicu, "jer mu se stanje pogoršalo". On se odmah našao na odeljenju intenzivne nege, gde mu je zdravlje najpre krenulo "velikom nizbrdicom", zbog čega je i usledila medicinski indukovana koma i stavljanje na respirator, ali sada kao da stanje kreće ka onom dobom, kome su se svi i nadali.\nFrancuska prva liga, inače, do Sambije nije imala nijedan slučaj inficiranja nekog od fudbalera novim korona virusom.


Košarac: Plasman poljoprivrednih proizvoda na tržišta EU, Kine i Rusije – Fokus.ba\nDomaće proizvođaće zaštititi kroz omogućavanje plasmana na druga tržišta kao što su Evropska unija, Kina i Ruska Federacija\nStaša Košarac, ministar spoljne trgovine i ekonomskih odnosa Bosne i Hercegovine rekao je danas da je jedan od važnih ciljeva ovog ministarstva zaštita primarne poljoprivredne proizvodnje, javlja Anadolu Agency (AA).\nOn je nakon sastanka sa predstavnicima Saveza poljoprivrednih udruženja Republike Spske koji je održan u Banjaluci najavio da mjere koje će zaštititi domaću proizvodnju uz poštivanje potpisanih međunarodnih ugovora.\nKošarac je rekao da je neobjašnjiva činjenica da od ukupne godišnje proizvodnje 30 posto su domaći kapaciteti i da ljudi ne mogu ni tih 30 posto da prodaju mesnoprerađivačkim potencijalima u BiH.\n“Mislim da je u proteklom periodu bilo previše deklarativne priče o zaštiti domaće proizvodnje, a da pri tome, poštujući međunarodne ugovore i standarde, omogućen je razvoj takvih tendencija da danas kada RS izvrši podsticajne mjere za uzgoj ili sufinansira infrastrukturu to gotovo bude bačeno jer ljudi koji se bave tim poslom to dalje ne mogu da prodaju”, kazao je Košarac.\nNaglasio je da je važno zaštititi domaće proizvođaće kroz omogućavanje plasmana na druga tržišta kao što su Evropska unija, Kina i Ruska Federacija.\n“Raduje me činjenica da je Minsitarstvo poljoprivrede popunilo i dosatvilo upitnik za izvoz crvenog mesa za zemlje EU, da će u toku sutrašnjeg dana dostaviti za Kinu. Apelujem na federalne strukture da to uradimo zajedno, kako bi omogućili ljudima koji se bave proizvodnjom crvenog mesa da mogu da prodaju svoje prozivode na tako važna tržišta”, rekao je on.\nNajavio je da će sa entitetskim ministrima poljoprivrede i udruženjima poljoprivrednika razgovarati o ovim pitanjima.\nMišo Maljčić, predsjednik Skupštine Saveza poljoprivrednih udruženja RS rekao je da su inicirali sastanak sa Košarcem kako bi uticali na položaj domaćih proizvođača, obzirom na uvoz i nedostatak konkurentnosti.\n“Ne možemo da se izborimo, da budemo konkurentni, da zadržimo tržište a samim tim ni da ovećamo domaću proizvodnju”, kazao je Maljčić.\nOn je rekao da iako proizvdu tek 30 odsto potreba domaćeg tržišta, ne mogu da obezbjede prodaju na sopstvenom tržištu.\n“Najviše krivimo dosadašnji sistem rada gdje je omogućeno lobistima i uvoznicima da uvoze sve i svašta, samim tm nas ugrožavaju”, kazao je Maljčić.


DODIK NIJE BEZ RAZLOGA NERVOZAN: Aranžman sa MMF-om je mrtav! – Poslovnidnevnik.BA\nHome / Vijesti / BiH / DODIK NIJE BEZ RAZLOGA NERVOZAN: Aranžman sa MMF-om je mrtav!\nmaj 24, 2019\tBiH, Regija, Vijesti Leave a comment 218 Views\nProduženi aranžman s Međunarodnim monetarnim fondom (MMF) zapao je u duboku krizu, s obzirom na to da ni nakon održavanja opštih izbora u oktobru prošle godine nema nikakvog pomaka u njegovoj realizaciji, a nekoliko upućenih sagovornika tvrdi da je on praktično mrtav.\nPodsjećanja radi, aranžman je zapao u krizu mjesec dana prije izbora, kada je Vlada FBiH usvojila nova davanja za boračku populaciju, a Vlada RS povećala osnovicu za plate, što nije bilo u skladu s pismom namjere koje su vlasti BiH potpisale s tom međunarodnom organizacijom.\nFrancisko Parodi, stalni predstavnik MMF-a u BiH, “Nezavisnim” je rekao da ne želi komentarisati ono što se dešavalo prije izbora, već da čekaju formiranje nove vlasti na svim nivoima.\n“Mi sada čekamo da se vlast formira, da sjednemo s njima i da vidimo šta žele raditi. Zadnji pregled koji smo radili bio je u februaru 2018. godine. To je dosta vremena i mnogo toga se desilo u međuvremenu. Dakle, mi smo spremni i kad god vlasti budu spremne da razgovaraju, mi smo tu”, rekao je Parodi.\nMeđutim, sudeći prema raspoloženju bh. političkih predstavnika, teško se može očekivati neki napredak. Na stolu su i dalje ključni uslovi iz pisma namjere, poput potpunog završetka dubinske analize u dva telekom operatera u FBiH, usvanjanje zakona o osiguranju depozita BiH, metodologije za sistemske banke u finansijskom sistemu BiH, kao i usvajanje memoranduma o razumijevanju za finansijsku stabilnost.\nNekoliko sagovornika s kojima smo razgovarali ocjenjuje da je vrlo teško očekivati da produženi aranžman bude nastavljen, prevashodno zbog toga što mjere koje je on sadržavao sadrže nepopularne poteze koji se odnose na štednju, smanjenje rashoda i manje troškove administracije. Takođe, reforma državnih preduzeća je nešto čemu se političke stranke žestoko opiru jer je to jedan od najvažnijih centara njihove moći.\nPodsjećanja radi, isplata tranše od 150 miliona maraka zaustavljena je uoči izbora, a Parodi je tada rekao da je MMF-u potrebno vrijeme da ocijeni nove poteze vlasti, poput povećanja plata ili beneficija za boračke kategorije.\nSenad Softić, guverner Centralne banke BiH, nedavno je nakon sastanka s predstavnicima MMF-a u Vašingtonu rekao da je i u Vašingtonu dobio uvjeravanja da su spremni nastaviti aranžman.\nU Ministarstvu finansija i trezora BiH su nam takođe rekli da se čeka nova vlast i podsjetili da su do sada isplaćene samo dvije tranše produženog aranžmana.\nZora Vidović, ministar finansija RS, nedavno je u jednom intervjuu rekla da su krediti MMF-a veoma povoljni, ali da je problem u tome što su uslovi za njihovo isporučivanje veoma loši.\n“Kada je u pitanju budžet RS, nama apsolutno nije potreban MMF. Mi smo finansijsku konstrukciju zatvorili, imamo 270 miliona naših obveznica koje ćemo izdati i oko sto miliona kredita ćemo podići kod naših banaka. Tako da razlika između te kamatne stope i ove koju daje MMF gotovo i ne postoji. Prema tome, relaksirani smo u tom smislu ove godine da nismo spremni da nešto istrpimo što ne moramo da bismo se isfinansirali do kraja godine”, zaključila je Vidović./Slobodne Bosna/\nPrevious SDA: Neprihvatljiva blokada rada Parlamentarne skupštine\nNext Šarović traži zabranu izvoza drvnih sortimenata


Republički štab zaključio - Ubrzati proces vakcinacije - NTV Arena\nRepublički štab za vanredne situacije donio je danas zaključak o potrebi za ubrzanjem procesa vakcinacije protiv korona virusa u Republici Srpskoj i zadužio sve javne zdravstvene ustanove da svoje kapacitete stave u funkciju procesa imunizacije.\nDomovi zdravlja zadužuju se da od 12. jula ove godine organizuju vakcinaciju građana protiv kovida 19 u periodu od 9.00 do 19.00 časova radnim danom, a subotom od 9.00 do 15.00 časova, saopšteno je iz Biroa Vlade za odnose s javnošću.\nRepublički štab zadužio je bolnice i Univerzitetski klinički centar /UKC/ Republike Srpske da obezbijede minimalno dva tima u sastavu doktor medicine i medicinski tehničar za potrebe vakcinacije u saradnji sa domom zdravlja, gdje nedostaju ljudski resursi.\nZaduženi su Zavod za medicinu rada i sporta Republike Srpske da organizuje vakcinaciju radnika u privrednim subjektima u Republici Srpskoj, a Institut za javno zdravstvo da redovno obezbjeđuje, prati i u slučaju potrebe preraspoređuje vakcine i vakcinalni potrošni materijal za potrebe domova zdravlja.\nZadužuje se Ministarstvo zdravlja i socijalne zaštite Republike Srpske, da u saradnji sa Institutom za javno zdravstvo i Republičkom upravom za inspekcijske poslove formira timove za superviziju procesa vakcinacije.\nJedinice lokalne samouprave se zadužuju da u saradnji sa Ministarstvom uprave i lokalne samouprave Republike Srpske obezbijede potrebne ili nedostajuće administrativno-tehničke logističke preduslove za obavljanje procesa vakcinacije.\nRepublički štab za vanredne situacije zadužuje javne zdravstvene ustanove koje obavljaju vakcinaciju da na dnevnom nivou izvještavaju Institut za javno zdravstvo o evidencijama vakcinacije.\nJedinice lokalne samouprave i domovi zdravlja su zaduženi da u slučaju potrebe organizuju vakcinalne punktove mimo postojećih, kao i mobilne timove za vakcinisanje stanovništva koje ima teži pristup zdravstvenoj ustanovi, radi povećanja dostupnosti vakcinacije.\nDomovi zdravlja zaduženi su da uz podršku Instituta za javno zdravstvo vrše kontinuiranu promociju vakcinacije, te da prema svom utvrđenom rasporedu obavještavaju i pozivaju građane na vakcinaciju.\nDONESENI ZAKLjUČCI O RASPODJELI VAKCINA PROTIV VIRUSA KORONA\nRepublički štab za vanredne situacije donio je danas zaključke o raspodjeli vakcina protiv virusa korona proizvođača “Fajzer i Biontek”, “Sinofarm”, komponente jedan “Sputnjik ve”, “Sinovac” iz donacije Malezije i “Astra Zeneka”, donacija Srbije.\nRepublički štab za vanredne situacije donio je Zaključak o raspodjeli vakcina proizvođača “Fajzer i Biontek” kroz projekat “EU za zdravlje”.\nRepublički štab je prihvatio Informaciju o raspodjeli vakcina proizvođača “Fajzer i Biontek” kroz projekat “EU za zdravlje” i zadužio je Institut za javno zdravstvo da izvrši raspodjelu u skladu sa navedenim u informaciji, saopšteno je iz Biroa Vlade za odnose s javnošću.\nRepublički štab je donio Zaključak o raspodjeli 50.000 doza vakcine proizvođača “Sinofarm” i upoznao se sa Informacijom o njihovoj raspodjeli.\nŠtab je donio Zaključak o raspodjeli 25.000 doza, komponente jedan “sputnjik ve” vakcine i upoznao se sa informacijom o njihovoj raspodjeli.\nDonesen je i Zaključak o raspodjeli vakcine proizvođača “Sinovac” iz donacije Malezije, a Štab se upoznao i sa Informacijom o njihovoj raspodjeli.\nNa sjednici je donesen i Zaključak o raspodjeli 9.990 doza vakcine proizvođača “Astra Zeneka”, donacije Srbije i upoznao se sa Informacijom o raspodjeli.\nTags: republicki stab, rs, vakcina, vakcinacija, zemlja


Nacionalna služba za zapošljavanje - Vesti - Mogućnosti za uspešnu karijeru \nOdržan 8. sajam “LINK2job”\nMogućnosti za uspešnu karijeru\nBeograd | Vest, datum objave: 10. мај 2019.\nViše od 40 kompanija sa oko 450 radnih mesta, veliki broj posetilaca i zanimljiva i edukativna predavanja obeležili su najveći do sada sajam “LINK2job” u hotelu Metropol u Beogradu. Sajam je bio mesto povezivanja posetilaca koji traže posao i kompanija koje traže kvalitetne radnike, dok su obrazovne institucije imale priliku da sagledaju stručnost kadrova i potrebe kompanija.\nSajam “LINK2job” organizuje se dva puta godišnje, u proleće i na jesen, a od 2015. godine na ovoj manifestaciji posao je našlo 2.000 ljudi.\nU hotelu Metropol, na osmom sajmu, sastali su se kompanije i oni koji traže posao, ako bi uspostavili kontakt i razmenili informacije.\nSajam su otvorili Stana Božović, državna sekretarka Ministarstva za rad, zapošljavanje, boračka i socijalna pitanja, Dragomir Petronijević, član Gradskog veća i Siniša Knežević, zamenik direktora Filijale za grad Beograd NSZ.\n„Za svakog čoveka jedna od najvažnijih stvari je da nađe posao i to je neophodno da bi bio zadovoljan i srećan. Zbog toga ćemo nastaviti da radimo da obezbedimo uslove kako bi svako ko je nezaposlen dobio posao“, rekla je Stana Božović i dodala da je pitanje zapošljavanja prioritetno u vođenju državne politike Srbije.\n„To potvrđuju i rezultati. Pre sedam godina procenat nezaposlenosti bio je 27%, a sada u drugom kvatralu ove godine očekujemo da bude 10%. Cilj nam je da taj procenat u narednih godinu dana bude jednocifren“, istakla je državna sekretarka.\nDragomir Petronijević poručio je onima koji traže posao da moraju stalno da usavršavaju svoja znanja i veštine, a mladima posebno da treba da preuzmu inicijativu i budu aktivni u traženju posla.\n„Grad Beograd je ove godine za preduzetništvo izdvojio 300 miliona dinara, nastavljaju se obuke, pa će i ove godine biti organizovane radionice Znanjem do cilja, kao i takmičenje za žensko preduzetništvo“, istakao je Petronijević dodajući da se nada da nezaposlenost u budućnosti neće više biti toliko zanimljiva tema jer smo se, kako kaže, približili proseku EU i u narednih nekoliko godina ćemo i doći do tog proseka.\nSiniša Knežević, zamenik direktora Filijale za grad Beograd NSZ podsetio je da Nacionalna služba već godinama uspešno organizuje sajmove zapošljavanja, ali da podržava ovakve manifestacije i sve socijalne partnere koji imaju za cilj smanjenje nezaposlenosti u Beogradu i u Srbiji.\n“Sajmovi zapošljavanja, kao susreti ponude i tražnje, pokazali su se kao jedna od najboljih mera aktivne politike zapošljavanja. Podaci pokazuju da je trenutno na evidenciji u Beogradu 73.861nezaposleni, što je u odnosu na prethodini mesec oko 3,5 odsto manje, a u odnosu na april prošle godine za 12,21 odsto manje“, istakao je Knežević.\nOn je pozvao nezaposlene i poslodavce da se obrate NSZ kako bi dobili sve potrebne informacije o aktuelnim merama i uslugama i podsetio na javne pozive koji su u toku. „Ove godine je posebno značajan novi Program za pripravnike, pa pozivam mlade da nam se jave kako bi stekli praktična znanja“, zaključio je on.\nTokom sajma organizovana su brojna stručna predavanja na teme koje su interesantne onima koji traže posao, pa su tako predstavljeni novi modeli zapošljavanja, načini za aktivno traženje posla, saveti za pripremu za intervju za posao ili mogućnosti napredovanja u kompanijama kreativnih industrija.\nSajam “LINK2job” organizovao je Centar za razvoj karijere kompanije LINK group, uz podršku Ministarstva za rad, zapošljavanje, boračka i socijalna pitanja, Grada Beograda i Nacionalne službe za zapošljavanje. Sledeći sajam najavljen je na jesen, 15. novembra ove godine, na istom mestu.


AmCham: Mere za smanjenje negativnih efekata koronavirusa na privredu - Bizlife.rs\nAmerička privredna komora u Srbiji (AmCham) uputila je Vladi Srbije predlog prvog kruga mera u cilju smanjivanja negativnih efekata pandemije virusa COVID-19 na domaću ekonomiju. Mere su predložene na osnovu ankete sprovedene među članicama AmCham-a, uporednih mera iz 15 različitih zemalja, a uz uvažavanje finansijskih mogućnosti kojima Srbija raspolaže.\nIstraživanje ukazuje da već sada 55 odsto kompanija beleži teškoće u poslovanju. Od ispitanih kompanija najveći broj ili već ima, ili očekuje da će prodaja opasti za 20 do 30 odsto u prvom periodu. Najčešći problemi u poslovanju dolaze od ograničenosti kretanja internacionalno i lokalno, izazova u organizaciji rada, smanjenja cash flow-a, prekida i kašnjenja u lancu nabavki i isporuka.\nPredlog mera za posebno pogođene sektore kao što su sektor turizma, logistike i automobilske industrije obuhvata obustavu plaćanja akontacije poreza na dobit za 2020. godinu, pošto se očekuje da će većina ovih firmi završiti godinu sa gubitkom. Imajući u vidu potrebu smanjenja fiksnih troškova, posebno u hotelijerskoj industriji, bilo bi neophodno smanjiti porez na imovinu do 50 procenata.\nDodatno, predložene su izmene i pojašnjenja administrativnih mera, kao što su omogućavanje elektronskog otvaranja bolovanja, prijave prebivališta i rada od kuće.Za sve zaposlene koji ne mogu da rade od kuće, AmCham predlaže uvođenje zvaničnih protokola i mera zaštite ovih zaposlenih.\nprivreda amcham mere koronavirus


DAČIĆ: Sad znamo ko stoji iza napada i pokušaja ubistva premijera Aleksandra Vučića u Srebrenici! | Vestinet.rs\nPočetna TEMA DANA\tDAČIĆ: Sad znamo ko stoji iza napada i pokušaja ubistva premijera Aleksandra Vučića u Srebrenici!\nDAČIĆ: Sad znamo ko stoji iza napada i pokušaja ubistva premijera Aleksandra Vučića u Srebrenici!\nMinistar spoljnih poslova Srbije Ivica Dačić ocenjuje da iza napada i pokušaja ubistva premijera Aleksandra Vučića u Srebrenici stoje bošnjački političari u BiH.\n„Vest o obustavljanju istrage protiv jednog od glavnoosumnjičenih za prošlogodišnji pokušaj ubistva premijera Aleksandra Vučića u Srebrenici pokazuje da, u stvari, bošnjački političari u BiH stoje iza ovog napada“, izjavio je Dačić, saopštilo je Ministarstvo spoljnih poslova.\n„Godinu dana ne samo da nisu ništa preduzeli na otkrivanju napadača i organizatora, već su sve učinili da ih zaštite“, ukazao je Dačić.\nOn je istakao da je Srbija opredeljena za mir i regionalnu stabilnost, ali da se ona ne može graditi mržnjom i stalnim napadima na Vladu Srbije i njenog premijera, koji se poneo državnički, a potom doživeo pokušaj ubistva i stalne uvrede.\n„To govori o njima, Srbija će voditi svoju politiku mira i pomirenja, za koju smo dobili priznanje svih vodećih političara sveta“, poručio je Dačić.\nVulin: Cilj da se sakriju nalogodavci i uklone tragovi napada\nMinistar za rad, zapošljavanje boračka i socijalna pitanja i predsednik Pokreta socijalista Aleksandar Vulin izjavio je danas da obustavljanje gonjenja izvršilaca pokušaja ubistva premijera Aleksandra Vučića prošle godine u Srebrenici „sluzi da se sakriju nalogodavci i uklone tragovi“.\n„Pokusaj ubistva Aleksandra Vucica u Srebrenici nije bio slučajan niti je sproveden bez pazljivog planiranja, a jos manje bez politicke pozadine i podrske“, izjavio je Vulin koji je istakao da još više od sramne odluke tužilaštva vređa ćutnja međunarodne zajednice.\nDa je umesto Vučića napadnut premijer neke druge zemlje ovo se ne bi desilo i međunarodna zajednica se ne bi umirila dok teroristi ne bi bili pohvatani i kaznjeni, smatra Vulin.\nOn je istakao da se pravni sistem BiH ovakvom odlukom trajno i nepovratno obrukao i poslao poruku da nije vazno kakvo delo je pocinjeno već protiv koga je ucinjeno.\n„Od zrtve zavisi i kazna ili u ovom slucaju nagrada. Pre godinu dana Vucic je oprostio sto su pokusali da ga ubiju, godinu dana kasnije ne mogu da mu oproste sto je ziv“, ukazao je Vulin.\nTužilaštvo BiH obustavilo je istragu protiv Almira Merdića (41) iz Jelaha, jednog od glavnih osumnjičenih za napad na premijera Srbije Aleksandra Vučića nakon komemoracije žrtvama u Srebrenici prošle godine, preneo je ranije danas RT RS pozivajućui se na agenciju Federacije BiH Patrija.\nMerdić je potvrdio da je istraga protiv njega obustavljena, dok su u Tužilaštvu za Srnu rekli da do ponedeljka ne mogu da daju informacije o ovom slučaju, prenosi RT RS.\n„Najveća muka Srbije Kosovo i Metohija“\nALBANCI SVAKI DAN DRŽE LEKCIJE VUČIĆEVOJ „AJD ZDRAVO“ POLITICI! – Kosovski parlament usvojio Rezoluciju, „uslovi za dijalog“!\nAleksandar VučićIvica Dačićvesti\nSUTRA JE VELIKA GOSPOJINA, obavezno uradite ovo!\nISTINA O MADLEN OLBRAJT i Srebrenici, uskoro će mnogima zapušiti lažljiva usta a prave zločince poslati tamo gde im je mesto!


Učiteljica u praznom razredu tokom pandemije u jednoj od osnovnih škola u Beogradu, dan pre početka nastave, 31. avgust 2020.\nNe znamo kada će uopšte biti dostupne informacije o tome kako će krenuti nova školska godina, ne možemo ništa da planiramo, kaže za Radio Slobodna Evropa (RSE) Beograđanka Željka, majka dve učenice od 12 i 16 godina.\nTri nedelje uoči 1. septembra i početka školske godine još uvek se ne zna kako će nastava u Srbiji biti organizovana.\nDa li će đaci sesti u školske klupe ili će nastavu i sledeće školske godine, kao i prethodne, pohađati kombinovano – malo onlajn, malo uživo u školi - zavisiće od broja obolelih od korona virusa, ali i vakcinisanih.\nTako je sugerisalo nadležno Ministarstvo prosvete najavljujući da će uskoro predložiti članovima Kriznog štaba za borbu protiv pandemije COVID-19 model nastave na osnovu analize rizika po zdravlje dece i zaposlenih u obrazovno-vaspitnom sistemu.\n„Ja sam za to da se obezbede uslovi da se deca posle skoro godinu i po dana vrate u klupe. Mislim da je kvalitet nastave neuporedivo lošiji, kao i nivo znanja koji su deca ostvarila u prethodnom periodu u odnosu na redovan odlazak u školu“, kaže Željka.\nOna navodi da joj naročito smeta što mlađa deca borave u školi dva do dva i po sata u periodu kada im je „neophodna socijalizacija“, pogotovo deca od prvog do četvrtog razreda osnovne škole.\n„Njima je potreban boravak sa svojim vršnjacima i sticanje radnih navika. Starijoj deci je kombinovan način nastave ostavljao prostora u njihovom izbegavanju obaveza i nije dozvoljavao izvlačenje maksimuma znanja“, navodi Željka.\nBeograđanka Ivana Savić, majka dvoje srednjoškolaca koji idu u umetničku školu, kaže za RSE da iz dosadašnjeg iskustva ne bi volela da nastava bude kao prošle godine po kombinovanom sistemu.\n„Oni imaju jako puno prakse, jako puno stvari koje ne mogu da urade onlajn. Prošle godine su bili jako, jako uskraćeni za praksu“, navela je Savić.\nOna je dodala da je pre svega teško za decu koja malo teže uče i kojima je potreban nastavnik da im objasni neke stvari uživo.\n„Jednostavno ne mogu deca da isprate, a i ne osećaju se kao da idu u školu, jer ta jedna nedelja kada ne idu u školu oni se ponašaju kao da su na raspustu“, rekla je Savić.\nKaže da očekuje da se ne dele makar odeljenja u kojima nema velikog broja đaka, navodeći da u odeljenjima njene dece ima po 15, 20 dece.\nŠta kažu predstavnici prosvetara?\nJasna Janković, predsednica Unije sindikata prosvetnih radnika Srbije u razgovoru za RSE izražava bojazan da se zakasnilo za pripreme. Ona je podsetila da ova Unija već dugo traži da se u odeljenjima smanji broj učenika.\n„Korona je sada definitivno pokazala da smo apsolutno u pravu. Da smo imali manji broj učenika u odeljenju naša deca bi sad bila zajedno, ne bismo delili odeljenja. Možda bismo skratili časove na 30 minuta, ali bi odeljenja bila celovita“, navela je Janković.\nProšle školske godine časovi su sa 45 minuta bili skraćeni na 30, a nastava je izvođena po kombinovanom sistemu, tako što je polovina đaka iz odeljenja određenim danima ili tokom jedne nedelje dolazila u školu, dok je druga polovina za to vreme nastavu pohađala onlajn.\nĐaci od prvog do četvrtog razreda su pohađali časove od 30 minuta u školi, s tim što su i ta odeljenja bila podeljena u dve grupe. Isti učitelj ili ista učiteljica su prvo radili nastavu sa jednom grupom, a onda i sa drugom.\n„Mislim da deca nisu bila oštećena samo u smislu nastave nego i socijalizacije i društvenog aspekta“, ocenila je Janković.\nDodala je da Ministarstvo prosvete, Vlada Srbije i Krizni štab „ne slušaju“ nastavnike. Ona je podsetila i da je Unija sindikata prosvetnih radnika 16. juna upozorila na veliki broj učenika u odeljenjima, ali kako kaže njihov predlog nije naišao ni kakav komentar a kamoli odgovor.\n„Mislimo na broj učenika u odeljenju koji bi bio između 18 i 20 i predložili smo da to za početak budu prvi i peti razred osnovne i prvi razred srednje škole“, kaže Janković.\nZašto međunarodne organizacije pozivaju da škole ostanu otvorene tokom pandemije?\nU Srbiji po zakonu odeljenja mogu imati od 30 do 33 učenika. Toliko učenika nema u odeljenjima u manjim sredinama, pogotovo u selima, ali ih ima u većim mestima i gradovima.\nPredsednica Unije sindikata prosvetnih radnika navodi i da su prosvetari u kombinovanom sistemu nastave radili duže nego u tradicionalnom i da to niko nije platio.\nMinistar prosvete Branko Ružić je objasnio da će na odluku o modelu nastave najviše uticati „epidemiološka situacija u državi, koja u velikoj meri zavisi od broja vakcinisanih građana“.\nU saopštenju od 6. avgusta ministar Ružić je poručio da „ako želimo da nam deca idu u škole kao pre, moramo shvatiti vakcinaciju ozbiljno“. Kako je objasnio, analize koje prethode odluci o modelu nastave uzimaće u obzir broj zaraženih, vakcinisanih, procenat pozitivnih testova i druge pokazatelje, a uradiće ih zdravstvene institucije, lokalne samouprave i školske uprave.\nMinistarstvo prosvete je, kako je naveo ministar Ružić, apelovalo dopisom od 5. avgusta na škole da informišu roditelje o potencijalnim mogućnostima vakcinacije učenika iznad 12 godina, na šta su ukazale, kako je rekao, domaće zdravstvene ustanove, kao što je Institut za javno zdravlje „Milan Jovanović Batut“, kao i Svetska zdravstvena organizacija, u skladu sa preporukom Kriznog štaba.\nNismo pominjali obaveznu vakcinaciju: Branko Ružić\n„Naglašavam da je intencija dopisa bila isključivo u funkciji informisanja o značaju vakcinacije i preporukama struke, a ne da poziva na obaveznost vakcinacije, što kao ministar prosvete ne mogu ni da učinim“, poručio je Ružić.\nNa ovaj dopis Ministarstva prosvete reagovao je 10. avgusta Nezavisni sindikat prosvetnih radnika Vojvodine.\nOvaj sindikat je u otvorenom pismu ministru poručio da od prosvetnih radnika očekuje da „snažno promovišu“ vakcinaciju, a da nije uspeo da ubedi polovinu prosvetnih radnika da je vakcina rešenje. U pismu se takođe izražava nezadovoljstvo zbog velikih i posećenih skupova u Srbiji.\nPrema navodima ministra prosvete oko 50 posto zaposlenih u prosveti je vakcinisano, od čega je najveći broj zaposlenih u visokom obrazovanju, „što je nedovoljno za dostizanje kolektivnog imuniteta potrebnog za lakše donošenje odluke države da se nastava organizuje u mnogo regularnijim okolnostima“.\nZvaničnici su u svojim izjavama u nekoliko navrata izražavali nezadovoljstvo i ukupnim odzivom na vakcinaciju u Srbiji.\nU Srbiji je, prema zvaničnim podacima od 5. avgusta, vakcinisano 50,1 odsto punoletnih građana, odnosno nešto više od 2,7 miliona stanovnika. Prema Zavodu za statistiku procenjen broj stanovnika u Srbiji u 2020. godini je 6.899.126.\nVlada Srbije: Vakcinisano više od 50 odsto punoletnog stanovništva Srbije\nIvana Savić, majka srednjoškolaca, kaže da su se njena deca od 16 i 18 godina prijavila za vakcinaciju.\n„Ja sam potpuno za to, ako mene pitate“, navela je.\nI druga sagovornica, Željka, kaže da se njena ćerka od 16 godina vakcinisala na sopstvenu inicijativu.\n„Ono što se meni ne sviđa jeste to što se priča o odvajanju vakcinisane i nevakcinisane dece. Mislim da to nema smisla s obzirom da je svima dozvoljen ulazak u ugostiteljske objekte i odlasci na koncerte i utakmice“, smatra Željka.\nPreporuke domaćih tela\nIdeju o razdvajanju vakcinisane i nevakcinisane dece izneo je epidemiolog i član Kriznog štaba Predrag Kon, ali je ubrzo taj svoj predlog i korigovao.\nKon je 5. avgusta za list Kurir rekao da kao jedino logično rešenje za početak školske godine vidi odvajanje vakcinisanih od nevakcinisanih učenika starijih od 12 godina, tako što bi oni koji su primili vakcinu mogli da imaju nastavu u školi, a oni koji nisu da budu na onlajn nastavi.\nGovoreći o mlađima od 12 godina Kon je tada rekao da će najverovatnije učenici od prvog do četvrtog razreda ići na nastavu, a petog i šestog kombinovana nastava - dan onlajn, dan škola.\nMeđutim, Kon je već sutradan, 6. avgusta, za agenciju Tanjug o svom predlogu rekao da je rešenje o odvajanju vakcinisanih od nevakcinisanih previše kompleksno da bi bilo idealno.\nOn je naveo da je svega par hiljada dece od gotovo 600.000 njih školskog uzrasta za koji se preporučuje vakcinacija, primilo vakcinu i kako je logično da se napravi određeni sistem koji bi omogućio regularnu nastavu, a istovremeno i sprečio zaražavanje među decom.\nPrema njegovim rečima, Ministarstvo prosvete sarađuje sa Institutom za javno zdravlje Batut i razmišlja se o organizovanju regularne nastave kako bi bilo manje onlajn nastave.\nKrizni štab će, prema rečima epidemiologa i člana ovog tela Branislava Tiodorovića, moći da kaže konačni stav kada se vidi kakva će epidemiološka situacija biti tokom avgusta.\n„U ovom trenutku stav je da, kao i do sada, do petog razreda deca mogu da idu slobodno, bez ikakvog ograničenja, a stariji će morati da idu u razređenom sastavu, dok ne procenimo celu situaciju“, naveo je Tiodorović 5. avgusta za list Blic.\nPreporuka o vakcinaciji dece od 12 do 15 godina\nAgencija za lekove i medicinska sredstva Srbije (ALIMS) je 11. jula saopštila da se vakcina američko-nemačkog proizvođača Fajzer/Biontek (Pfizer-BioNtech) može koristiti u Srbiji i kod populacije uzrasta od 12-15 godina.\nDa je Krizni štab saglasan da se snažno preporuči vakcinacija učenika starijih od 12 godina, potvrdio je 6. avgusta član ovog tela Branislav Tiodorović za B92.\nKanada odobrila Pfizer vakcinu za decu od 12 do 15 godina\nUdruženje pedijatara Srbije je takođe preporučilo da se vakcinišu deca starija od 12 godina.\n„Ovo se posebno odnosi na ugrožene kategorije, odnosno decu koja su zbog osnovne (hronične) bolesti (uključujući dijabetičare i gojaznu decu) u riziku za teške oblike COVID-19“, navodi se na sajtu ovog udruženja.\nSvetska zdravstvena organizacija (SZO) je 2. jula preporučila da bi u školama trebalo raditi PCR ili antigenske testove kako bi se izbegla onlajn nastavu u slučaju novog talasa pandemije korona virusa.\nOva organizacija smatra da bi zatvaranje škola trebalo da bude krajnja mera u slučaju eksplozije broja zaraženih ili ako širenje zaraze ne može da se kontroliše nekom drugom merom.\nEvropski ogranak SZO je u zajedničkom saopštenju sa Uneskom i Unicefom ocenio da je zatvaranje škola „negativno uticalo na obrazovanje i socijalnu i mentalnu dobrobit dece i mladih“.\n„Letnji meseci pružaju priliku vladama da uvedu paket mera koje će doprineti smanjivanju stope zaraze i izbegavanju zatvaranja škola“, poručio je direktor evropskog ogranka SZO Hans Kluge.\nCrnogorsko Ministarstvo prosvete, nauke, kulture i sporta predložilo je 10. avgusta da predstojeća školska godina počne 1. septembra, uz prisustvo dece u školama i uobičajeno trajanje školskog časa od 45 minuta, ukoliko to epidemiološka situacija bude dozvoljavala.\nIz Instituta za javno zdravlje je rečeno da su načelno saglasni sa stavovima Ministarstva prosvete, ali da će, zbog neizvesnosti razvoja epidemiološke situacije, Institut konačne preporuke dati u narednom periodu.\nIstakli su da bi bilo poželjno da se svi zaposleni u prosveti, kao i roditelji dece koja pohađaju nastavu vakcinišu. Kako je navedeno, nošenje maski, merenje temperature na ulazu i korišćenje dezinfekcionih sredstava će biti obavezno i u narednoj školskoj godini.\nU Bosni i Hercegovini još nije doneta odluka o tome kako će izgledati nastava u novoj školskoj godini.\nNi na Kosovu još uvek nema konačne odluke o načinu na koji će početi nova školska godina.\nOčekivanja su da će se učenici vratiti u učionice, dok je ministarka obrazovanja Arberie Nagavci rekla da su studije pokazale da kombinovana nastava – onlajn i fizičko prisustvo – nisu pokazali dobre rezultate.\n„Preduzimamo sve mere da školska godina počne sa fizičkom prisutnošću u školama“, rekla je ona na konferenciji za medije 6. avgusta.\nKosovo je vakcinisalo oko 50 odsto nastavnog osoblja, a Nagavci je pozvala sve zaposlene da se vakcinišu kako bi bili spremni za početak školske godine.


Vučić: Konačnu odluku o Kosmetu će donijeti srpski narod – mojKontakt portal – Radio Televizija Kontakt\nPredsjednik Srbije Aleksandar Vučić poručio je da u vezi sa rješenjem pitanja Kosmeta odgovornost moraju da pokažu svi građani Srbije, odnosno da će narod biti taj koji će donijeti konačnu odluku, te ocijenio da je “ovo prekretničko vrijeme za Srbiju”.\n“Bićete upoznati o svim činjenicama. Narod će imati vrlo jasne i precizne informacije o potencijalnom sporazumu”, rekao je Vučić na konferenciji za novinare u Beogradu.\nVučić je naglasio da je Srbiji rješenje problema Kosmeta potrebno što prije i da ono podrazumijeva dugotrajan mir između Srba i Albanaca, kako bi se mogla ustabiliti ekonomija i poboljšati demografija.\n“Zašto govorim o Srbima i Albancima? Zato jer je to naš zajednički interes, a svi drugi koji se mešaju i pitaju oni imaju svoje interese, zato smo mi ti koji donosimo odluke, a ne Evropa, SAD, Rusija, Kina i Afrika. Na nama je da li ćemo da se borimo za teritorije, da vraćamo krv za krv ili da prekinemo i postavimo stvari u budućnosti”, rekao je Vučić.\nPredsjednik Srbije je dodao da kompromisa po pitanju Kosmeta nema i da je on spreman da snosi konsekvence za politiku koju vodi i da će uvijek govoriti istinu.\nPrema njegovim riječima, ako dođe do nekog rješenja ni srpska ni albanska strana neće moći da slave, ali će imati budućnost.\nVučić je ocijenio da je Kosmet najteži problem Beograda, ne samo u proteklim decenijama, nego još iz davne 1890. godine kada je u Prištini ubijen srpski konzul Luka Marinković, te poručio da “pobjede po ovom pitanju ne može biti, ali se može postići racionalno i razumno rješenje za budućnost Srba i Albanca”.\nOn je naglasio da će Beograd nastaviti tijesnu saradnju sa Srpskom listom i znati kako da Srbi ostvare svoja prava na Kosmetu.\nVučić je poručio da će Srbija insistirati na formiranju takozvanih zaštićenih zona i na tome da sva imovina Srpske pravoslavne crkve mora da ostane njena.\nKada je riječ o zajednici srpskih opština, Vučić je ocijenio da najveći problem po tom pitanju nisu Albanci nego “oni koji su trebali da budu garant sporazuma kojim je ona predviđena”.


MLADI: U nedelju, 90 minuta odluke\nod Gogy taj Sub Sep 06, 2008 10:43 pm\nMladi srpski fudbaleri igraju poslednjih 90 minuta u kvalifikacijama za EP u Švedskoj 2009. godine. U nedelju, protivnik na Omladinskom stadionu je Mađarska - 16.30.\nNašim fudbalerima neophodna je pobeda, kako bi ostali u igri za baraž mečeve ove jeseni. Sa tri boda protiv severnih suseda, bar na kratko (do 9. septembra), Krčmarevićev tim biće prvi na tabeli Grupe 8.\nUkoliko Belorusija u utorak ne pobedi u Letoniji, "orlići" će takmičenje završiti kao pobednici grupe i izboriti plasman u baraž mečeve 11. i 15. oktobra. Ako Belorusi ipak osvoje tri boda, bićemo drugi i čekati rasplete u ostalim grupama.\nSamo najbolje četiri, od deset drugoplasiranih ekipa, dopuniće 14 učesnika baraža.\n"Raspleti u drugim grupama idu na ruku Srbiji. Ako naš državni tim ne bude prvi u grupi, do finalnog turnira može da dođe kao jedna od četiri najbolje drugoplasirane ekipe", rekao je selektor mlade reprezentacije Slobodan Krčmarević.\n"Važno je da sada sami o sebi odlučujemo. Došli smo do takve situacije da možemo biti zadovoljni, ali prvo moramo da pobedimo Mađarsku", dodao je Krčmarević.\nOn je zadovoljan i dogovorom sa selektorom A reprezentacije, Radomirom Antićem, koji mu je ustupio dvojicu fudbalera: Gojka Kačara i Miralema Sulejmanija.\n"Od Antića smo dobili sve što smo tražili i sa njim odlično sarađujem. Još kada bi sa mladu selekciju zaigrao i Zoran Tošić, bili bismo u idealnoj situaciji", ocenio je Krčmarević.\nNedelja: Srbija - Mađarska (16.30)\n1. Belorusija 7 5 1 1 15:5 16\n2. Srbija 7 4 2 1 16:5 14\n3. Mađarska 7 4 0 3 14:5 12


OnePlus potvrdio da su kompromitovane kreditne kartice 40000 korisnika\nVesti, 22.01.2018, 01:00 AM\nPortparol kompanije OnePlus saopštio je da je njen sistem za online plaćanje kompromitovan i tako potvrdio glasine koje su se pojavile početkom prošle nedelje, nakon što se jedan korisnik na forumu podrške požalio da su dve njegove kreditne kartice koje je koristio na sajtu kompanije korišćene za neovlašćene transakcije. Posle toga javili su se i drugi korisnici koji su tvrdili da su i oni žrtve prevara i da su i njihove kreditne kartice korišćene na sajtu OnePlusa neovlašćeno korišćene.\nU saopštenju objavljenom u petak, kineski proizvođač pametnih telefona je priznao da je nepoznati napadač ukrao informacije o kreditnim karticama 40000 kupaca, i da su oštećeni korisnici koji su kartice koristili za plaćanje na sajtu u periodu od sredine novembra 2017. do 11. januara 2018. godine.\nPrema podacima kompanije, napadač je ciljao jedan od njenih sistema i ubacio malicioznu skriptu u kod stranice za plaćanje da bi izvlačio podatke o kreditnim karticama dok su ih korisnici unosili na sajt tokom online kupovine.\nSkripta je mogla da prikupi sve informacije o kreditnim karticama, uključujući brojeve kartica, datume isteka i sigurnosne kodove, direktno iz prozora browsera kupca.\n"Maliciozna skripta je delovala povremeno, snimala i slala podatke direktno iz browsera korisnika. Ona je sada uklonjena", kaže se u saopštenju kompanije OnePlus objavljenom na njenom forumu. "Izolovali smo zaraženi server i ojačali sve relevantne sistemske strukture."\nMeđutim, kompanija veruje da korisnici koji su kupovali na njenom web sajtu koristeći svoju sačuvanu kreditnu karticu i PayPal nalog nisu ugroženi.\nOnePlus još uvek istražuje incident. Kompanija se obavezala da će sprovesti detaljnu bezbednosnu reviziju kako bi otkrila kako su napadači uspeli da ubace malicioznu skriptu na njene servere.\nU međuvremenu, kao mera predostrožnosti, plaćanje kreditnim karticama u prodavnici OnePlus.net neće biti moguće sve dok istraga ne bude završena, mada korisnici mogu da kupuju preko PayPala.\nKompanija se zahvalila kupcima koji su je upozorili na ovaj problem. OnePlus je poslao emailove na email adrese svih kupaca koji su možda ugroženi zbog ovog incidenta. Kupcima je savetovano da obrate pažnju na svoje bankovne račune ili čak da razmotre mogućnost poništenja kreditnih kartica korišćenih na sajtu.\nKompanija razmatra mogućnost besplatne pretplate na uslugu monitoringa kreditnih kartica za sve korisnike pogođene ovim incidentom.


Mori: Moj slučaj ne sme da ugrozi održavanje OI\nTanjug 12. februara 2021. 09:10\nTOKIO – Predsednik Organizacionog komiteta Olimpijskih igara u Tokiju Joširo Mori (83) podneo je danas ostavku nakon velikih kritika u javnosti zbog neprimerenih komentara u kojima je naveo da žene previše pričaju na sastancima i poručio da su Igre važnije od njegove funkcije.\n„Ono što je najvažnije jeste da se Olimpijada održi u julu. Moj slučaj ili prisustvo ne sme da postane prepreka za to“, rekao je Mori na posebnom sastanku komiteta, na kome je saopštio svoju ostavku, prenosi BBC\nBBC navodi da su Morijeve izjave u kojima je poručio da žene preopširno razgovaraju i da će sastanci sa velikim brojem ženskih direktora njegovom komitetu oduzeti puno vremena, pokrenule lavinu osuda u javnosti, nakon čega se on izvinio, a danas i podneo ostavku na mesto predsednika.\nJoš nije poznato ko će zameniti Morija, bivšeg japanskog premijera, a on je za svog naslednika predložio Saburoa Kavabučija (84), bivšeg predsednika Fudbalskog saveza Japana i upravnika Olimpijskog sela u Tokiju, što takođe dovelo do protesta.\nBBC piše da je Kavabuči još stariji od Morija, a postavlja se pitanje zašto neka žena nije predložena, pa se središte čitave rasprave koju je Mori pokrenuo okreće pitanju rodne nejednakosti u Japanu i odsustva žena u upravnim odborima, politici i na sportskim funkcijama.\nJapanski mediji odmah su istakli da postoje bar tri kvalifikovane žene za Morijevog naslednika, sve sportistkinje i bivše olimpijke i dosta mlađe nego što je to Kavabuči, koji je i potvrdio da ga je bivši predsednik kontaktirao, a sam je nagovestio da možda on nije pravi izbor.\nMorijeva ostavka posledica je velikog pritiska iz javnosti tokom protekle nedelje. Glavni sponzori Igara, uključujući Tojotu, kritikovali su njegove komentare, a u utorak je grupa ženskih poslanica nosila belu odeću u znak protesta protiv njegovih izjava, kao i neki muškarci iz solidarnosti.\nGuvernerka Tokija Juriko Koike rekla je da neće više prisustvovati sastanku visokih olimpijskih zvaničnika u znak protesta, a prema lokalnim medijima, skoro 400 ljudi takođe je povuklo prijave za volontiranje na Olimpijskim igrama.\nBBC navodi da je Mori poznat po nizu gafova i nediplomatskih izjava datih tokom mandata premijera Japana od 2000. do 2001. godine, a povodom ovog poslednjeg za list „Mainići Šimbun“ je izjavio da su ga ženski članovi porodice, supruga, ćerka i unuka izgrdili zbog njegovih komentara.


AVIONI, ROBOTI I DRONOVI ZA NOVU DECENIJU: Ministarstvo odbrane pripremilo novi srednjoročni plan razvoja i opremanja oružanih snaga\n03. 05. 2022. u 08:00\nISPORUKOM protivvazduhoplovnog sistema FK-3, kineske proizvodnje i njegovom integracijom u sistem odbrane uspešno je ispunjen ambiciozni petogodišnji projekat nabavke naoružanja i vojne opreme. Narednim planom razvoja oružanih snaga, koji se odnosi na period do kraja ove decenije, predviđen je dosad neviđen tehnološki skok domaćeg naoružanja, zaokret ka robotizovanim platformama i primeni veštačke inteligencije i - nabavka novih aviona za Ratno vazduhoplovstvo.\n- Plan je pripremljen, a napisane su i prve instrukcije za njegovu primenu. To znači da država ima jasnu sliku šta će narednih godina nabavljati od vojne tehnike, naoružanja i opreme - kaže pomoćnik ministra odbrane Nenad Miloradović.\nNova borbena tehnika, kako napominju u Ministarstvu odbrane, biće u službi cilja koji je jasno definisan - Vojska Srbije će i u narednoj deceniji zadržati primat među oružanim snagama regiona.\nRezime okončane faze i nagoveštaj naredne etape jačanja oružanih snaga napravljen je 30. aprila na prikazu sposobnosti Vojske Srbije "Štit 2022" na Aerodromu "Pukovnik pilot Milenko Pavlović". U prvim osvrtima na ovaj događaj ističe se da je po broju prikazanih sredstava, njihovim karakteristikama i unapređenjima, događaj u Batajnici jedan od najznačajnijih smotri u protekle dve decenije.\nNajveća zvezda subotnje vojne fešte, bez sumnje, bio je kineski PVO sistem srednjeg dometa FK-3, koji je na Batajnici imao svoju evropsku premijeru. Prikazana je kompletna baterija - četiri samohodna lansera sa po četiri kontejnera za rakete zemlja-vazduh, osmatrački i radar za praćenje ciljeva i navođenje projektila. U ovom setu su i komandna i logistička vozila, kao i stanice za napajanje i preciziranje položaja.\nOvo sredstvo osmišljeno na osnovu iskustva ruskog S-300 i američkog "patriota", dometa do 27 kilometara u visinu i oko stotinu kilometara u prečniku, činiće okosnicu buduće odbrane teritorije iz vazdušnog prostora. Lanseri i vozila ofarbani su u maskirnu šemu Vojske Srbije, a na njima su već i vojne tablice.\n- Raketni kišobran iznad Srbije je raširen - objašnjavaju u Vojsci Srbije. - To znači da će na najvećim visinama u borbenom dežurstvu biti FK-3, a da će ulogu njegove zaštite preuzeti ruski "pancir". Na sličnom nivou biće postojeći sistemi "Neva" i "Kub". U najnižim slojevima francuski "mistral", kao i laki sistemi "Strela 2M". Prvi put posle mnogo godina Srbija raspolaže kompletnom raketnom piramidom, koja pokriva najveći deo državne teritorije.\nPrema nezvaničnim informacijama, FK-3 biće u miru raspoređen na stacionarnom položaju u okolini Beograda, a u slučaju potencijalnog napada seliće se u ostale delove Srbije.\nTehnološki uzlet, prema najavama iz Ministarstva odbrane, biće nastavljen i u planovima budućeg opremanja, bez razlike da li je reč o oružju iz domaćeg razvoja ili sredstvima iz uvoza. Najveći zalogaj bez sumnje biće konačna odluka o tipu i proizvođaču novih višenamenskih aviona. Da su izgledi najveći za francuski "rafal" potvrđeno je sa najvišeg mesta:\n- Do kraja ove godine ili početkom 2023. bićemo u prilici da ugovorimo kupovinu eskadrile aviona "rafal". Da li će biti šest plus 6 ili 12 novih letelica, još ćemo videti, ali verujem da će biti novi - rekao je predsednik Srbije Aleksandar Vučić.\n"BERKET" ZA VOJNU POLICIJU\n"ŠTIT 2022" doneo je još jednu premijeru - borbena vozila "berket", američke proizvodnje, koje će koristiti Vojna policija. Ovo vozilo, po okončanju procedure ispitivanja zvaničnog prijema i zameniće deo postojećih oklopnjaka M-86, koji su korišćeni još u vreme JNA. Nabavka ovih vozila, inače, prva je veća nabavka američkih proizvoda za našu vojsku posle više decenija.\nNOVA SNAGA ZA "MIGOVE 29"\nNA "Štitu 2022" prvi put je prikazan modernizovani "mig-29 SM" sa kompletnim setom naoružanja, uključujući i rakete namenjene za dejstva po ciljevima na zemlji. Javnosti su prezentovane i rakete vazduh-vazduh R-77, vođene rakete vazduh-zemlja H-29, a arsenal ovog aviona proširen je i protivradarskim projketilima i vođenim bombama. Reč je o impozantnom naoružanju zahvaljujući kojem su srpski "migovi", sa lovačkog nivoa "skočili" u rang višenamenskog borbenog aviona.\nPosetioci batajničkog aerodroma bili su svedoci premijere domaćeg drona "pagaz", razvijenog u kooperaciji sa Kinom, kao i novog seta vođenog naoružanja za domaći jurišnik "orao".\nAVIONI VOJSKE SRBIJE: Najveću pažnju u Batajnici privukao čuveni An-26 (FOTO)\n30. 04. 2022. u 13:31\nOD MASKIRANJA DO UPOTREBE BORBENIH VOZILA: Obuka pripadnika Četvrte brigade kopnene vojske (FOTO)\n26. 04. 2022. u 19:59\n"ŠTIT 2022" Prikaz sposobnosti Vojske Srbije u subotu u Batajnici\n25. 04. 2022. u 17:01\nDA PRECIZNO GAĐAJU MOĆNIM „ORKANOM“: Obuka pripadnika Vojske Srbije za upotrebu raketnih sistema (FOTO)\n23. 03. 2022. u 22:27\nnaoružanje Vojska Srbije Vojska Srbije vesti nabavka naoružanja\nKO RAZUME, JAVIĆE SE: Vrščanin Dejan Maksimović sakupio više od stotinu potpuno nerazumljivih "kućnih" oglasa, od 1987. do 1996.\nU VREME kada nije bilo lokalnih novina i televizija i kada interneta nije bilo ni na pomolu, a kamoli u masovnoj upotrebi, ljudi su svoje sugrađane o raznim stvarima obaveštavali putem ručno pisanih poruka, koje su postavljali u prozore, kačili na tarabe, kapije, ulazna vrata zgrada...\nUZ LJUBAV I TRUD SVE NAJLEPŠE CVETA: Jovanovići iz Krežbinca među najboljim cvećarima u Pomoravlju\nLJUBAV, rad, dosta vremena, novca i odricanja, recept je koji je porodica Jovanović iz Krežbinca, kod Paraćina, iskoristila da se od početničke rasadničke proizvodnje svrsta među vodeće cvećare u Pomoravlju.\n25. 06. 2022. u 10:34\nDOKTOR TIODOROVIĆ: Novi talas ne treba očekivati pre kasne jeseni\nEPIDEMIOLOG Branislav Tiodorović izjavio je danas da nema razloga za veliku zabrinutost zbog povećanja broja novozaraženih koronavirusom jer se to uvek dešava pred početak leta.\n25. 06. 2022. u 10:09\n11:11 VUČIĆ: Dva sata su trajali razgovori sa radnicima Fijata, mislim da smo blizu dogovora\n12:02 VUČIĆ O KURTIJU: On želi da na silu menja pregovarački okvir\n11:22 KEC KAO KUĆA: Panevežis - Šjauljaj\n11:49 SRBIJA DOBILA PRESTIŽNU EVROPSKU NAGRADU Brnabić otkrila: Prvo mesto za najbolju inicijativu u 2021. godini\n11:48 NOVO LICE NA PRIPREMAMA PARTIZANA: Danilo Pantić se priključio saigračima u Sloveniji (VIDEO)\nVUČIĆ O KURTIJU: On želi da na silu menja pregovarački okvir\n(UŽIVO) VUČIĆ SE OBRAĆA JAVNOSTI: Predsednik o strateškim izazovima koji su pred Srbijom (VIDEO)


Hotel Lavina smješten je na olimpijskog planini Jahorina, na samo pola sata vožnje od Sarajeva i pruža idealne uslove za odmor u prirodi i rekreaciju tokom cijele godine.\nUkupni kapacitet: 45\nSki staza udaljena je samo 30 m od hotela, a tokom zimske sezone hotel organizuje i školu skijanja, te je moguće iznajmiti kompletnu ski opremu. Ukoliko niste ljubitelj skijanja onda možete uživati u šetnji planinskim stazama ili se opustiti u spa centru.\nJahorina je jednako lijepa i kada nije pokrivena sniježnim pokrivaćem, a tokom toplijih dana idealna je za biciklizam, planinarenje i paraglajding. Informacije o iznajmljivanju opreme ili organizaciji aktivnosti i tura možete dobiti na recepciji hotela.\nGostima je na raspolaganju restoran u kojem možete probati ukusna domaća i međunarodna jela, a petkom i subotom navečer tokom cijele godine organizovana je i muzika uživo.\nHotel posjeduje i konferencijske kapacitete, a odličan je izbor i za organizaciju team buildinga.\nMoguće iznajmiti ski opremu\nUdaljenost od aerodroma: 39 km\nUdaljenost od autobuske stanice Sarajevo:33 km\nPrevoz taxijem od/do aerodroma: 48 min/42 KM\nUdaljenost od Pala: 14.6 km/21 min


Vasic;: Na severu Kosmeta i dalje vaze srpski zakoni\nNaslov: Vasic;: Na severu Kosmeta i dalje vaze srpski zakoni Sub Jun 14, 2008 2:17 pm\nNa severu Kosova i Metohije i u srpskim enklavama važiće srpski zakoni i posle proglašenja Ustava Kosova u nedelju, 15. juna, za šta je dobijena prećutna saglasnost i predstavnika međunarodne zajednice, kaže analitičar Nenad Vasić.\nOn je rekao da, s druge strane, treba očekivati da predstavnici međunarodne zajednice na severu Kosmeta postepeno počnu da primenjuju kosovske zakone uz manje ili više uspeha, što će, kako je ocenio, biti izazov za sve strane.\nVasić, koji je direktor Instituta za srpsku kulturu u Leposaviću, nije precizirao na koji način bi taj dualizam vlasti tehnički bio sproveden. On je ocenio i da će na Kosovu i Metohiji još dugo u budućnosti postojati paralelizam vlasti koji će predstavljati i osnovu za neki budući dijalog između albanske i srpske strane.\nPrema Vasićevoj oceni, ne treba očekivati da će biti povećan broj zemalja koje će priznati jednostrano proglašenu nezavisnost Kosova i Metohije posle stupanja na snagu Ustava Kosova.\n"Glavni talas priznanja nezavisnosti Kosova je prošao i sudeći prema analizama naših eksperata, maskimalno 50 zemalja moglo bi da prizna jednostrano proglašenu nezavisnost države Kosovo", rekao je Vasić.\nOn je upozorio da bi eventualno zatvaranje dva administrativna prelaza na severu Kosova moglo da destabilizuje ukupnu bezbednosnu i političku situaciju na Kosovu i da bi moglo negativno da deluju ne samo na nealbansko već i albansko stanovništvo.\nJanjić: Donošenje ustava će proizvesti novi talas priznanja\nDirektor Foruma za etničke odnose Dušan Janjić ocenio je da će proglašenje ustava Kosova, najavljeno za 15. jun, proizvesti novi talas priznavanja nezavinosti pokrajine.\n"Onog trenutka kada neko donese svoj ustav, pogotovo kada može da primeni taj ustav u životu onda se smatra da je i konstituisana država. To jeste bitan elemenat da bi druge države priznale Kosovo kao nezavisno", izjavio je Janjić i dodao da je Kosovo "u specifičnoj situaciji, utoliko što su sponzori nezavisnosti vodeća sila sveta Amerika, nekoliko vodećih zemalja Evrope, koje su uspele u prvoj fazi da obezbede 41 zemlju da prizna nezavisnot".\n"Očekuju se i diplomatske aktivnosti sponzora nezavisnosti, a i aktivnosti Prištine su usmerene u tom pravcu da dođe taj novi talas priznavanja", kaže Janjić i dodaje da Priština "računa da bi do kraja godine moglo biti 100 država koje će priznati Kosovo".\n"Sam momenat ustava je važan utoliko što olakšava priznanje onima koji to žele da urade ili tamo gde postoje otpor u parlamentu. Sada vlada može da kaže da je to ipak jedna konstituisana država", kazao je Janjić i dodao da je "mnogo lakše dobiti priznanje posle ustava i izbora, koji su obavljeni, nego samo na osnovu deklaracije o nezavisnosti".\nJanić tvrdi da Srbija i dalje "odbija da vidi realnost".\n"Jedna je stvar nepriznavati samoproklamovanu nezavisnost i blokrati njen prijem u članstvo međunarodnih organizacija. Možemo ubeđivati neke države da ne priznaju Kosovo, ali to je bilateralni proces. Ono što Srbija radi to je blokiranja članstva u UN i tamo gde je potreban veto. Ona zavaljujući Rusiji blokira taj proces", rekao je Janjić.\nOn je kazao da je razumljivo da Srbija "blokira međunarodno pravno priznanje, ali da nije razumljivo da ne priznaje realnost".\n"Bila je javna rasprava o Ustavu Kosovu u februaru i martu. U medijima u Srbiji niste mogli pročitati ni jednu reč. Nisam čuo ni jednog velikog patriotu ni iz radkalne stranke, ni iz DSS-a, ni iz DS-a da su bilo šta rekli oko toga", rekao je Janjić.\nOn je dodao da nije video ni jedan ekspertski tim, koji je napravio analizu tog Ustava.\n"Dakle u februaru i martu, kad je postojala mogućnost da se prvo Srbi obaveste, jer će taj ustav uticati na njihove živote ništa nije učinjeno. Jedino ako nije ideja ovih iz Beograda da isele sve Srbe. Ali dok Srbi dole postoje taj ustav će uticati na njihove živote, to je realnost", smatra Janjić.\nOn je dodao da je ranije "trebalo je voditi stručnu političku, diplomatsku akciju, da se pokaže kako taj ustav nije u skladu sa Ahtisarijevim planom, iako su Albanci obećavali da će poštovati taj plan".\n"Oni ga ne poštuju tamo gde je najvažnije za Srbe, a to je povratak imovine, nema garancija za direktne veze između Beograda i srpskih opština", smatra Janjić i dodao da na to "niko na vreme nije upozorio".\nOn je ocenio da je pre donošnja kosovskog ustava "Srbija trebala autoritetom znanja, diplomatije, politike i političke mobilizacije lokalnih Srba da alarmira međunarodnu zajednicu da pokaže kako se ne poštuje ono što se obeća i da ponudi nove i jake argumente Rusiji u blokadi priznanja, što je, prema njegovijm rečima " propušteno".\n"Moj je utisak da se neko predao u Beogradu. Sad ne možemo ništa da promenimo u tom Ustavu", neveo je Janjić.\nOn je ocenio da je "loše što Beograd nije pomogao Srbima da se upoznaju i organizuju, da vide šta da prihvate od Ustava, šta da odbace, jer nešto im je u interesu, nešto nije, ili da sve odbace, kako da na to odgovore".\n"Sada će se odgovoriti jednom improvizacijom koja je vrlo rizična, proglašenjem privremene Srpske skupštine Kosova i Metohije", naveo je on. Janjić je ocenio da će kosovski Ustav "kreirati nepovoljniju situaciju za Srbe i neće puno olakšati integraciju Srba, nego će dati povoda za nove distance i sukobe".\nJanjić smatra da na "svršen čin Srbija može samo da se žali i da priča o međunarodnoj zaveri."\n"Beograd ima sada minimalne ili skoro nikakve mogućnosti reakcije, osim izjava nekih političara i ljutnje. Bilo bi dobro kada bi se ljutili na sebe, jer nisu radili svoj posao", zaključio je Janjić.\nNaslov: Re: Vasic;: Na severu Kosmeta i dalje vaze srpski zakoni Sre Jun 18, 2008 12:19 am\nma to je gotovo odavno\nNaslov: Re: Vasic;: Na severu Kosmeta i dalje vaze srpski zakoni Pet Jun 20, 2008 5:18 pm\nNaslov: Re: Vasic;: Na severu Kosmeta i dalje vaze srpski zakoni


Dan online - Svijet: Opet lansirali rakete - 2019-08-25\nSvijet SJEVERNA KOREJA NE ODUSTAJE Opet lansirali rakete\nSjeverna Koreja ispalila je juče dvije balističke rakete kratkog dometa sa istočne obale, što je sedmo lansiranje u poslednjih mjesec dana, saopštila je vojska Južne Koreje. Lansiranje je izvedeno iz sjeveroistočne provincije Južni Hamgjong. Raketa je prešla 380 kilometara na visini od 97 km. Nacionalni savjet bezbjednosti Južne Koreje izrazio je snažnu zabrinutost zbog lansiranja raketa i apelovao da Sjeverna Koreja prekine s postupcima koji povećavaju vojne tenzije. Ministar spoljnih poslova Sjeverne Koreje Ri Jong rekao je da će njegova zemlja pokušati da ostane „najveća prijetnja SAD”, ako Amerika nastavi da uvodi sankcije Pjongjangu.\nOn je naveo i da je američki državni sekretar Majkl Pompeo „otrovna biljka američke diplomatije”, te da je apsurdan san da će sankcije nasilno dovesti do promjena u Pjongjangu.


Radmanović: Nije prvi put da se predsjednik zemlje-garanta Dejtonskog sporazuma petlja u unutrašnje stvari BiH - Klix.ba\n4.6.2008. u 16:01\nNije prvi put da se predsjednik zemlje koja je garant Dejtonskog mirovnog sporazuma "petlja" u unutrašnje stvari BiH. I prije godinu dana uputio sam poziv svim liderima iz okruženja da povedu računa o evropskoj budućnosti regiona zapadnog Balkana s porukom da nam ne trebaju oni govoriti kako da se ponašamo i živimo u BiH, kazao je danas u Sarajevu član Predsjedništva BiH Nebojša Radmanović komentirajući nedavne izjave predsjednika Republike Hrvatske Stjepana Mesića.\nRadmanović je istakao da je posebno važno i osjetljivo pitanje negiranje Dejtonskog sporazuma.\n"A gospodin Mesić je to više puta uradio", kazao je Radmanović.\nDodao je da će uskoro biti realizirana posjeta premijera Republike Hrvatske Ive Sanadera Banjoj Luci te da se napadi iz Zagreba na Republiku Srpsku mogu posmatrati i u tom kontekstu.\n"Smatram štetnim sve ono što nije dobro za dobrosusjedske odnose na Balkanu. Uostalom, dobrosusjedski odnosi su uslov za naš put ka Evropskoj uniji", kazao je Radmanović.\nPozvao je predstavnike susjednih zemalja da se uzdrže od davanja ličnih ocjena događaja iz prošlosti "posebno onih za koje se zna da će izazvati konflikte".\nKomentirajući izjavu predsjedavajućeg Predsjedništva BiH Harisa Silajdžića koju je dao u intervjuu za "Nezavisne novine", a u kojoj navodi da neće posjetiti Republiku Srbiju sve dok se ne uhapse optuženi za ratne zločine, Radmanović je istakao da "nije prvi put da Silajdžić daje takve izjave".\n"Dobrosusjedska saradnja je neophodna svima u BiH. Dobrosusjedska saradnja je dio Platforme o spoljnoj politici BiH. Onaj koji to negira ne poštuje akte Predsjedništva BiH. Ne možemo uspostaviti dobre odnose s Evropom ukoliko ih nemamo sa susjedima", istakao je Radmanović.\nTačno je, rekao je, da Srbija ima obavezu da Haagu isporuči ratne zločince ukoliko se nalaze na njenoj teritoriji, ali je podsjetio da je "BiH imala saradnju s Republikom Hrvatskom i kada Hrvatska nije isporučila one koji su bili optuženi za ratne zločine".\n"Podsjećam vas da smo u proteklom periodu održali 11 međudržavnih vijeća. Hrvatska je imala obavezu da isporuči one, a to će se vidjeti tokom procesa koji se sada vodi pred Tribunalom u Hagu, koji su predvodili akcije u kojima su regularni pripadnici Hrvatske vojske ulazili u BiH", kazao je Radmanović.


Karadžić tvrdi da Krajišnik nije sudjelovao u donošenju odluka u RS – Nacional.hr\n05.11.2008. / 16:38\nKaradžić tvrdi da Krajišnik nije sudjelovao u donošenju odluka u RS\n'Kada je izbio rat u BiH, Krajišnik nije imao nikakvu kontrolu i nije bio u vojnom lancu zapovjedništva', tvrdi Karadžić\nRadovan Karadžić, bivši predsjednik Republike Srpske i haški optuženik, danas je pred haškim sudom svjedočio u postupku koji se vodi protiv njegovog nekadašnjeg suradnika Momčila Krajišnika da Krajišnik nije sudjelovao u donošenju ključnih odluka vrha RS tijekom rata u BiH.\nOptuženik za genocid nad nesrbima u BiH Radovan Karadžić se pojavljuje kao svjedok Krajišnikove obrane u raspravi o žalbi koju je Krajišnik uložio na prvostupanjsku presudu kojom je, zbog zločina nad bosanskim muslimanima i Hrvatima 1992., osuđen na 27 godina zatvora.\nKrajišnik se pred Tribunalom brani sam, no u sudnici nije ispitivao svjedoka Karadžića već je u spis uveo njegovu pisanu izjavu, čiju je istinitost svjedok potvrdio pred sucima.\nKaradžić u izjavi navodi da on i Krajišnik nisu upravljali Republikom Srpskom kao osobnim feudom, što je u suprotnosti s nalazima iz presude Krajišniku. "Krajišnik se nije miješao u djelovanje vlade, izvan njegova položaja u parlamentu, a nije imao ni utjecaj na djelovanje vojske... Krajišnika nikada nisam vidio kao svog privatnog premijera. On nikada nije bio čovjek broj dva u RS", naveo je Karadžić u svojoj pisanoj izjavi gdje tvrdi i da "etničko razdvajanje od muslimana nikada nije bilo Krajišnikova opsesija, niti politika srpskog vodstva".\n"Kada je izbio rat u BiH, Krajišnik nije imao nikakvu kontrolu i nije bio u vojnom lancu zapovjedništva", tvrdi Karadžić.\nU pisanoj izjavi Karadžić je za šest strateških ciljeva koje je u svibnju 1992. podržala Skupština RS, među kojima su i odvajanje Srba od druga dva naroda, te podjela Sarajeva i "uklanjanje Drine kao granice", ustvrdio da su izražavali "politički stav" i da ih parlament nikada nije službeno usvojio.\nKaradžić je naglasio i da Krajišnik nikada nije bio član "proširenog Predsjedništva RS", pošto to tijelo nije ni postojalo. Tvrdi i da je Krajišnik Karadžića, Biljanu Plavšić i Nikolu Koljevića, koji su bili članovi Predsjedništva, samo po pozivu informirao o aktivnostima Skupštine RS.\n"Krajišnikov posao je bio da u demokratskom ozračju upravlja sjednicama parlamenta. Pri tome, on nije utjecao na zastupnike, niti je bio član vođstva Srpske demokratske stranke (SDS)", tvrdi Karadžić koji je kazao i da Krajišnik nije imao nikakav utjecaj na djelovanje vojske i MUP RS. Također, negirao je i da je Krajišnik imao veze s kriznim štabovima SDS i ratnim predsjedništvima u općinama širom BiH koji su, prema presudi, provodili politiku etničkog čišćenja nesrba. Ustvrdio je i da Krajišnik nije bio ovlašten otvarati istrage o tvrdnjama da su počinjeni ratni zločini, a MUP i vojska RS nisu bili dužni njemu podnositi izvješća.


Бисенић: Ердоган ће извући корист од уласка Шведске и Финске у НАТО -\n18.05.2022. 16:44 18.05.2022.\n„Nema sumnje da će je uz SAD najveći dobitnik ovog sukoba biti Erdogan zato što nesumnjivo jača uticaj i poziciju Turske na diplomatskom planu u okviru jedne i druge strane", ocenjuje Bisenić\nDve skandinavske zemlje Finska i Švedska odlučile su da zbog napada Rusije na Ukrajinu uđu u NATO. Gosti „Oko specijala“ navode da je ta odluka začudila mnoge jer su upravo te dve zemlje etalon neutralnosti. Ocenjuju da je takva odluka ne samo udarac za Rusiju već i za ideju neutralnosti.\nIako su od Drugog svetskog rata insistirale na vojnoj neutralnosti i taj stav nisu menjale ni zbog raspada SSSR-a Švedska i Finska će sutra podneti zahtev za prijem u članstvo u NATO-u.\nPredrag Marković, istoričar kaže da je rat u Ukrajini ugrozio ideju neutralnosti za koju je Skandinavija bila primer i da sada sa eventualnim prijemom Švedske i Finske, NATO zaista dolazi na granice Rusije.\n„Ono što je pogotovo porazno je to da je neutralnost suštinski bila vezana za Skandinaviju, čak i Norveška koja je bila članica NATO pakta nikada nije dala da na njenu teritoriju budu smešteni NATO vojnici. Znači, čak je i Norveška bila polu neutralna da ne bi provocirala Rusiju. Tako da ovo je zapravo ne samo udarac za Rusiju već i za ideju neutralnosti. Sad su ostale neutralne Austrija, Švajcarska i Irska“, navodi Marković.\nIstiče da je širenje NATO-a najveći strah Rusije, te da ona neće đutati i posmatrati šta se dešava.\nDragan Bisenić, novinar, navodi za RTS da je začuđujuće to da su se Švedska i Finska odlučile da uđu u NATO.\n„Švedska je etalon neutralnosti, od Napoleonovih ratova pa čitava naredna dva veka Švedska je bila neutralna zemlja. Finska neutralnost je nešto kasnijeg datuma. Ona je godinama prva na listi najsrećnijih zemalja u svetu. Zatim rezultati na PISA testovima kod finskih đaka su najbolji. Ceo taj skandinavski model je model te države blagostanja koja je povezana sa političkom neutralnošću“, navodi Bisenić.\nSada se, kako kaže, Finci pojavljuju kao sparing partneri sa Rusijom na granici od 1.300 kilometara. Ukazuje da odgovor Rusije na to mogu biti rakete usmerene ka Helsinkiju.\nSa druge strane, dodaje Bisenić, imao sam prilike da vidim da se Finska zapravo za vreme Hladnog rata veoma ozbiljno pripremala za slučaj nuklearnog napada.\n„Imate čitave mreže tunela ispod grada koji idu do 80 metara dubine i koji su u stanju da prime gotovo svih 650.000 stanovnika koliko ima Helsinki. U svakom slučaju potez Finske čini mi se kao da je ustupanje nekim finskim atavizmima – sada vi možete da mrzite Ruse legalno i da to kažete, a pre toga ste to nekako prigušivali u sebe“, kaže Bisenić.\n„Ako Finska i Švedska uđu u NATO, Rusija premešta vojne snage na granicu s Finskom“\nUkazuje da se Finska od nestanka Sovjetskog Saveza približava, integriše u zapadni blok.\n„Postala je članica Evropske unije, regularno učestvuje u svim aktivnostima NATO-a. Ali sada sa ovom situacijom, NATO je taj koji dobija, Finci i Šveđani ne toliko koliko NATO koji postiže da se Rusija rastegne što više može“, navodi Bisenić.\nUkazuje da su do sada Rusija i predsednik Putin činili sve da tu situaciju na granici sa Finskom oslobodi vojnog prisustva. Međutim, kako kaže, ako dođe do ulaska Švedske i Finske u NATO, Rusija će premestiti značajne vojne snage na granicu sa Finskom.\n„Ruska vojska je negde 1.000 kilometara daleko od finske granice, sada će morati da priđe i onda će tu da se promene stvari“, ocenjuje Bisenić.\nKomentarišući opiranje Turske da Švedska i Finska uđu u NATO, Bisenić navodi da su te dve zemlje računale na to.\n„Nema sumnje da će je uz SAD najveći dobitnik ovog sukoba biti Erdogan zato što nesumnjivo jača uticaj i poziciju Turske na diplomatskom planu u okviru jedne i druge strane“, ocenjuje Bisenić.\nRadulović: Finci hoće i formalno-pravno da postanu članica NATO-a\nVlade Radulović, vojni komentator navodi da uprkos tome što Finska regularno učestvuje u svim aktivnostima NATO-a, sada hoće i formalno-pravno da postane članica NATO-a, da potpiše ugovor, deponuje svoj potpis u SAD.\n„Ono što se dešava sada na teritoriji Finske i Švedske, naročito na teritoriji Finske za mene je lično samo formalizacija onoga što već godinama unazad suštinski funkcioniše na terenu – zajednički trening centri, zajedničke operacije po svetu, zajednički različiti programi saradnje, čak i učešće prvo Finske, a kasnije će se pridružiti i Švedska, u borbenim grupama za brzo reagovanje, u NATO vojnoj vežbi ‘Jež'“, navodi Radulović.\nUkazuje i da je velika većina građana Finske i Švedske za ulazak u NATO.\n„Oni će reći da žele bezbednosni kišobran koji će Finsku sačuvati od potencijalnog napada Ruske Federacije. Sa druge strane, ako gledate Rusiju konkretno, ali i Kinu, oni će reći da se u slučaju članstva Finske i Švedske u NATO, bezbednosna situacija u Evropi menja u tom smeru da i mi moramo sada da vidimo šta i kako dalje“, navodi Radulović.\nUkazuje da će Rusija morati da stacionira neke trupe ka Finskoj.\n„Činjenica je da će sada morati bez obzira na to da li postoje ikakvi planovi, scenariji i namere, deo svojih snaga da pomere bliže toj, uslovno rečenoj novoj granici, to je jedan segment, a drugi segment za koji mislim da će dobijati na značaju, kako vreme prolazi je kontrola Baltika od strane NATO-a. Onog trenutka kada Finska i Švedska postanu članice NATO-a, manevarski prostor Ruske Federacije u Baltičkom moru će biti u veoma nezgodnoj situaciji“, navodi Radulović.\nNa pitanje da li smo na ivici nuklearnog rata odgovara da svi pokazatelji pokazuju da smo sada kao svet globalno mnogo bliži, na korak od nuklearnog rata čak i u odnosu na kubansku raketnu krizu.\n„U ovom trenutku ne bih mogao da isključim upotrebu taktičkog nuklearnog naoružanja, dakle tih malih nuklearnih bojevih glava. Međutim ono što me tu plaši i zabrinjava je to da onog trenutka kada pređete tu granicu, kad jednom upotrebite nuklearno nauružanje nazad više nema, onda će da krene i druga i treća strana“, ističe Radulović.\nUkazuje da je ipak dobro to što se Ukrajina devedesetih odrekla svog nuklearnog arsenala i potpisala sporazum.\n„Sa te strane rizik je manji, ali zabrinjavaju najave iz Moskve, da će biti i ekonomskih i vojnih posledica ukoliko Finska i Švedska uđu u NATO“, kaže Radulović.\nSa druge strane, dodaje on, kada vidite jačanje borbenih efektiva NATO-a u samoj Evropi, to takođe zabrinjava.\nBisenić: Nema naznaka da bi borbe u Ukrajini uskoro mogle da prestanu\nDragan Bisenić, novinar, navodi za RTS da u ovom trenutku po onome kako za sada ide sukob nema naznaka da bi borbe u Ukrajini uskoro mogle da prestanu.\n„I danas smo kao i prethodnih dana dobili izjave sa ukrajinske i ruske strane da pregovora nema i da se ništa značajnije u tom smislu nijen dogodilo od trenutka kada su oni održani u Turskoj pod posredovanjem turskog predsednika Redžepa Tajipa Erdogana“, ocenjuje Bisenić.\nMeđutim, dodaje on, iako nemamo jasnih signala videćemo da ipak nešto može da se na diplomatskom planu dogodi, postoje izvesni događaji koji ukazuju da dijalog možda može da se uspostavi ili da postoji, ali na pravoj ili jedino bitnoj osnovi, a to je dijalog na relaciji Moskva-Vašington.\n„Pre nekoliko dana prvi put nakon početka sukoba u kontaktu su bili zvaničnici Pentagona i ruskog Ministarstva odbrane, zapravo to je nešto što prethodi, ajde da tako kažemo, u velikom broju slučajeva nekom diplomatskom koraku ili nekom diplomatskom iskoraku“, kaže Bisenić.\nUkazuje da možemo da pretpostavimo nekoliko scenarija – da se u nekom trenutku vojna operacija zaustavi, da traje i posle ove zime, ili da će trajati možda godinu, dve ili tri.\n„Znači sve zavisi od toga koliko to Rusiju košta i koliko dugo ona može da izdrži“, zaključio je Bisenić.\nVlade Radulović, vojni komentator ocenjuje da dešavanja u Marijupolju neće mnogo uticati na dešavanja u Ukrajini i da su se oružani sukobi intezivirali.\n„Ovo će kako stvari stoje trajati prilično dugo, koliko dugo nisam siguran da niko ne može tačno da kaže i proceni“, zaključio je Radulović.\nIzvor RTS, 17. maj 2022.\nPreporučujemoVlade RadulovićDragan BisenićErdoganPredrag MarkovićTurskaFinskaŠvedska\nZakulisne borbe – kako do mira u Ukrajini?


Uhapšen Nenad Filipović, vlasnik Uniko travela | SEEbiz.eu\nUhapšen Nenad Filipović, vlasnik Uniko travela\nObjavljeno: 25.07.2015 / 13:51\nBEOGRAD - Vlasnik agencije Uniko travel Nenad Filipović (49) iz Beograda uhapšen je zbog sumnje da je prevario više od 100 putnika za turističke aranžmane, saopštilo je danas Ministarstvo unutrašnjih poslova.\nfilipović je uhapšen po nalogu Prvog osnovnog tužilaštva i određeno mu je zadržavanje do 48 sati.\nKako su ranije preneli mediji, putnici koji su preko te agencije uplatili aranžmane za Hurgadu i letovanje u Grčkoj nisu mogli da odu jer im nisu bile kupljene avionske karte ili nije bio uplaćen smeštaj u apartmanima.\nMediji su naveli i da je Filipović radio sa Nenadom Ristićem koji je osumnjičen da je 2012. godine učestvovao u prevarama putnika koji su želeli da letuju u Egiptu i protiv koga su tada pokrenute tužbe.\nTagovi: Nenad Filipović, Uniko travel, Nenad Ristić


Obavještenje o nadzoru nad poslovanjem „Crnogorskog elektroprenosnog sistema“ AD Podgorica\nRegulatorna agencija za energetiku i regulisane komunalne djelatnosti (u daljem tekstu: Agencija), u skladu sa članom 48 stav 2 Zakona o energetici („Službeni list CG“, br. 05/16, 51/17 i 82/20), prati i kontroliše rad i poslovanje energetskih subjekata u pogledu ispunjavanja uslova utvrđenih licencom. Polazeći od navedene nadležnosti, Agencija je započela kontrolu „Crnogorskog elektroprenosnog sistema“ AD Podgorica (u daljem tekstu: CGES), koje je imalac licence za prenos električne energije i sertifikata kojim je ovaj subjekat imenovan za operatora prenosnog sistema koji vrši prekogranični prenos električne energije.\nTokom navedene kontrole Agencija je od CGES zatražila dostavljanje dokumentacije neophodne za vršenje predmetnog nadzora. Uvidom u dokumentaciju koju je CGES do sada dostavio, utvrđene su nepravilnosti u pogledu ispunjenosti uslova za izdavanje licence propisanih članom 65 stav 2 Zakona o energetici. Agencija je, saglasno zakonskim ovlašćenjima, obavijestila subjekta nadzora o utvrđenim nepravilnostima, naložila njihovo otklanjanje u roku od 30 dana i upozorila CGES da bi se neotklanjanjem nepravilnosti u navedenom roku stekli uslovi za pokretanje postupka privremenog oduzimanja licence za obavljanje energetske djelatnosti koje bi prouzrokovalo i oduzimanje sertifikata.


Najugroženijim porodiljama još 25.000 bonusa – Info M\nPočetna / Vesti / Najugroženijim porodiljama još 25.000 bonusa\nNajugroženijim porodiljama još 25.000 bonusa\nN. Stanković 29. августа 2017.\tVesti Ostavite komentar 889 pregleda\nZahtev za jednokratnu novčanu pomoć Grada Beograda do sada je podnelo 450 porodilja u Beogradu, a osim toga podneto je još 74 zahteva koji se odnose samo na nezaposlene porodilje, izjavila je sekretarka za socijalnu zaštitu Nataša Stanisavljević za Studio B. Ona je podsetila da je Grad Beograd početkom jula doneo odluku da svaka porodilja u gradu dobije po 10.000 dinara jednokratne pomoći, tako da je za nepunih mesec i po dana, od kada je odluka stupila na snagu, podneto ukupno 550 zahteva.\n– Zahtevi se obrađuju u mesecu u kojem se i podnose i u narednom mesecu se isplaćuju. U avgustu je 101 porodilja dobila pomoć, to su porodilje koje su podnele zahtev od 8. jula pa do kraja tog meseca. Dakle, grad je za tu namenu isplatio 1,060 miliona dinara na ime novčanog davanja ka svim, ali i nezaposlenim porodiljama. Procedura za podnošenje zahteva je pojednostavljena. Za ovu pomoć su potrebna samo dva dokumenta, potrebno je da dođete sa ličnom kartom da se identifikujete, podnesete zahtev i priložite izvod iz matične knjige rođenih za dete. Ukoliko niste obezbedili taj dokument za dete, mi ćemo, kao organ uprave, u vaše ime to pribaviti. Zahtevi u Sekretarijatu za socijalnu zaštitu se mogu podneti svakodnevno u Ulici 27. marta – pojasnila je Nataša Stanisavljević i dodala da je jednokratna pomoć grada pronatalitetna mera i podrška svima koji su osnovali porodicu u Beogradu.\nOsim te vrste pomoći, mi vodimo računa i o najugroženijim porodiljama, navela je ona, i dodala da je njima osim 10.000 dinara na raspolaganju još 25.000 dinara. Grad Beograd je i ranije isplaćivao novac zaposlenim i nezaposlenim porodiljama, ali je postojao cenzus u primanjima. Sada nezavisno od broja dece u jednom porođaju ili od broja prethodno rođene dece porodilja ostvaruje pravo na jednokratnu novčanu pomoć.\n– Ranije je za sva davanja porodiljama bilo obezbeđeno 80 miliona dinara u budžetu, a sada je za tu namenu obezbeđeno oko 200 miliona dinara, što je znatno povećanje. Kroz naš sekretarijat godišnje prođe oko 60.000 sugrađanki, jer se kod nas podnosi zahtev i za roditeljski dodatak. Mi podržavamo i idemo napore Vlade Republike Srbije kada je u pitanju povećanje nataliteta. Sve to nam je potrebno kako bismo izašli iz negativnog prirodnog priraštaja koji imamo godinama unazad. Sada se prvi put ozbiljno bavimo time da se poveća natalitet – naglasila je sekretarka.\nPrema njenim rečima, osim pomoći porodiljama, Grad Beograd je obezbedio sredstva i za sve druge vrste socijalne pomoći, čije isplate ne kasne ni dan.\n– Sva prava koja naši građani mogu da ostvare preko Sekretarijata za socijalnu zaštitu ili preko centara za socijalni rad u Beogradu, kojih imamo 17, isplaćuju se redovno, na vreme i bez kašnjenja – istakla je Stanisavljevićeva, dodavši da kao servis građana oni osluškuju njihove potrebe i kreiraju pored postojećih i nove vrste pomoći.\nSekretarka za socijalnu zaštitu najavila je da će do kraja godine biti otvorena još dva kluba za najstarije sugrađane, jedan na Vračaru i drugi najverovatnije u Rakovici. To znači da će na teritoriji grada biti 27 ovakvih klubova, od kojih je sedam otvoreno u protekle tri godine.\nOna je podsetila da je, kada je u pitanju izbeglička populacija, u protekle tri i po godine oko 1.300 porodica dobilo neku vrstu pomoći od grada kako bi rešile svoje stambeno pitanje.\n– Grad Beograd je tu bio veoma aktivan i za svaku vrstu te pomoći obezbedio 10 odsto iz budžeta grada. Do kraja godine biće izgrađeno 235 stanova u Ovči, a pored toga mi smo tokom jula završili rang-listu za 303 paketa građevinskog materijala i već prvih 30 korisnika će u petak dobiti svoj građevinski materijal – rekla je Nataša Stanisavljević.\nOna je rekla da, s obzirom na dobro stanje u gradskom budžetu, postoji prostor i za neka nova davanja, ali još uvek se prave analize na osnovu kojih će se praviti budžet za 2018. godinu.\nPrethodno Karadjordje se brzo oporavio/Video/\nSledeće Signalizacija povećava bezbednost dece\nU gotovo istom sastavu sa pripremama su počeli fudbaleri OFK Mladenovca. Ekipu je napustio samo …


Putin: Prije ili kasnije, mašine će zamijeniti ljude\npetak, 14 jul 2017 19:31\nVladimir Putin, Rusija,\nPutin smatra da će mašine prije ili kasnije zamijeniti ljude na njihovim radnim mestima, ali smatra da je zadatak države da preduzme mjere za sprečavanje negativnih socijalnih posljedica toga.\n„Naravno, zamijeniće (mašine čovjeka na radnim mjestima)“, rekao je Putin odgovarajući na pitanje radnika.\nŠef države podsjetio je da je isti problem postojao u Velikoj Britaniji tokom tehnološke revolucije, kada je doveo do radničkih nereda. Putin je istakao da u cilju sprečavanja negativnih posljedica ovog neizbježnog procesa država treba pravilno da predvidi situaciju i bavi se, između ostalog, i prekvalifikacijom kadrova.\n„Sa uvođenjem novih tehnologija, naravno, radnici će biti otpuštani, ali je neophodno da se unapred razmisli o tome kako će i gdje ti ljudi raditi“, naglasio je on. Prema riječima ruskog predsjednika, te procjene treba da budu urađene „mirno i bez trzavica i poslovno“. Putin je istakao da je priprema takvih procjena i prognoza zadatak strategije razvoja Rusije u narednim godinama i drugih dokumenata strateškog planiranja.\nTelefonski terorizam u Moskvi, evakuisano 50.000 ljudi\nRusija će tužiti Ameriku zbog postupaka u vezi sa imovinom ruske diplomatije\nBliži se kraj rata u Siriji\nViše iz ove kategorije « Zašto Evropska unija ćuti na pitanja Aleksandra Vučića Putin: Rusija ne namjerava ni sa kim da ratuje »


U toku zavšni radovi na uređenju saobraćajnice i parking prostora oko SD “Amel Bečković” – Općina Vogošća\nRadovi na uređenju saobraćanice i parking prostora oko Sportske dvorane „Amel Bečković“ u završnoj su fazi. Danas je načelnik Edin Smajić sa saradnicima obišao lokaciju gdje radnici firme „Bosman“ izvode finalne radove i izrazio zadovoljstvo onim što je dosada urađeno.\n„Ostalo je još da se uradi vertikalna i horizontalna signalizacija, postave stubovi za javnu rasvjetu i kante za odpadke. Radovi su trajali duže od predviđenog, zbog rekonstrukcije cjelokupnog vodovodnog sistema, posebno hidrantske mreže i vodovodnog napajanja. Također je adekvatnim kanalizacionim sistemom urađena sva drenaža i oborinske vode koje su ugrožavale prostor između stadiona i dvorane. Vrijednost ovog projekta je preko 350 000 KM, rekao je načelnik Smajić.\nZavršetkom ovih radova krenut će se intezivno na vanjskom uređenju Trga žrtava genocida u Srebrenici. Projekat podrazumjeva popločavanje platoa i staza, izgradnja fontane, dječijeg igrališta, kao i hortikulturom čija je vrijednost preko 600 000 KM. Ukoliko dozvole vremenski uslovi radovi bi trebali biti gotovi za 60 dana.\nPored radova na vanjskom uređenju, privode se kraju i radovi u Sportskoj dvorani „Amel Bečković“. Trenutno se radi na unutrašnjem uređenju glavne plohe kako bi do kraja septembra svi sportski klubovi mogli nastaviti sa redovnim trenažnim procesom. Osim ovih radova jedan od najvažnijih kapitalnih projekata JU KSC Vogošća svakako je i zamjena krova.